
专砖"讬





	谞讗诪专 讘讛谉 讟讜讘. 讙讘讬 讻讬讘讜讚 讗讘 讜讗诐 讚讻转讬讘 讘讛谉 诇诪注谉 讬讬讟讘 诇讱: 讜驻转讞 讘讜. 讟讬''转 砖讻转讜讘讛 专讗砖讜谉 讘转讜专讛 谞讗诪专讛 诇讟讜讘讛: 讛住驻讚. 转讬讘讛 讝讜 诇讘讚讛 讛专讗讜讛讜: 讻讗谉 砖谞讛. 讘诪砖谞讛 讝讜 讚拽转谞讬 讻诇讗讬诐 谞讜讛讙 讘注讜驻讜转 诇诪讚谞讜 讚讻诇 注讜驻讜转 讻诇讗讬诐 讝讛 讘讝讛 诪讬谉 讘砖讗讬谞讜 诪讬谞讜: 讟讜讜住. 驻讜讜讗''谉 讘诇注''讝: 驻住讬讜谞讬. 诪讬谉 砖诇讬讜 砖拽讜专讬谉 驻讬专讚讬''抓: 拽讜注讬讛. 讞专讟讜诪讜 讘讬''拽 讘诇注''讝: 讟讬讬注讗. 注专讘讬: 讗诇讬诐 拽讜注讬讛. 爪讜讗专讜 注讘: 拽讟讬谉. 讚拽: 讘讬爪讬讜 诪讘讞讜抓. 讘讬爪讬 讛讝讻专讜转 谞讬讻专讬谉 讘讗讜讜讝 讛讘专 诪讘讞讜抓: 讘砖讬讞诇讗. 讘讟注讬谞讛 讗讞转 讗讜讜讝 讘专 讗讬谞讜 讟讜注谉 讘讬爪讛 砖谞讬讛 注讚 砖转诇讚 讗转 讛专讗砖讜谞讛: 讛谞讛讬讙 讘注讬讝讗 讜砖讬讘讜讟讗. 拽砖专 拽专讜谉 诇注讝 讜讚讙 讝讛 爪祝 注诇 讛诪讬诐 讜讝讛 诪讜砖讱 注诪讜 注诇 砖驻转 讛讬诐: 讻诇讗讬诐. 讘讞讜爪讛 诇讗专抓 诇讗 谞讛讙讛 讚诪爪讜讛 讛转诇讜讬讛 讘讗专抓 讛讬讗 讜讻诇 讞讜讘转 拽专拽注 讗讬谉 谞讜讛讙 讗诇讗 讘讗专抓 诪谉 讛转讜专讛: 讗讬讚讬 讜讗讬讚讬 诪拽讜诐 讞讬讜讘讗. 讗诐 讛讬讛 诪谞讛讬讙 住驻讬谞讛 讘讬诐 讘砖谞讬 讚讙讬诐 砖诇 砖谞讬 诪讬谞讬谉 讞讬讬讘 讚讛讗 讚专砖讬谞谉 诇诪讬谞讛讜 诇诪讬谞讛讜 诪讬讘砖讛:

	讗诪专 专''诇 讻讗谉 砖谞讛 专讘讬 转专谞讙讜诇 讟讜讜住 讜驻住讬讜谞讬 讻讜' 诪讛讜 讚转讬诪讗 诪讬谉 讗讞讚 讛讜讗 拽诪''诇. 讜讗注''讙 讚诇讗 讗砖诪注讬' 诪诪转谞讬转讬谉 讚诇讬讛讜讜 转专讬 诪讬谞讬 讗注''讙 讚专讘讜 讘讛讚讬 讛讚讚讬 讜诇讗 砖诪注讬谞谉 讗诇讗 讚讗讬住讜专 讻诇讗讬诐 砖讬讬讱 讘注讜驻讜转 诪''诪 讗转讬 砖驻讬专 讚讛讻讬 拽讗诪专 专''诇 讻讗谉 砖谞讛 专讘讬 讻诇讜诪专 讻讬讜谉 砖砖谞讛 专讘讬 讚讬砖 讻诇讗讬诐 讘注讜驻讜转 讗''讻 转专谞讙讜诇 讟讜讜住 讜驻住讬讜谞讬 讻诇讗讬诐 讝讛 讘讝讛 讻讬 诪住讘专讗 讚谞驻砖讬谉 讬砖 诇谞讜 诇讚注转 砖讗诇讜 讛诪讬谞讬诐 讞诇讜拽讬诐 讝讛 诪讝讛 讜讗讬谞诐 诪讬谉 讗讞讚 讜讗注''讙 讚专讘讜 讘讛讚讬 讛讚讚讬 讜讻讬讜爪讗 讘讝讛 讬砖 讘讬讘诪讜转 讘驻专拽 讞专砖 (讚祝 拽讬讙:) 讜讘讛谞讝拽讬谉 (讙讬讟讬谉 谞讛.) 讗诪专 专讘讗 诪注讚讜转讜 砖诇 专讘讬 讬讜讞谞谉 讘谉 讙讜讚讙讚讗 砖讛注讬讚 注诇 讞专砖转 砖讛砖讬讗讛 讗讘讬讛 砖讬讜爪讗转 讘讙讟 讗诪专 诇注讚讬诐 专讗讜 讙讟 讝讛 砖讗谞讬 谞讜转谉 诇讗砖转讬 讜讞讝专 讜讗诪专 诇讛 讻谞住讬 砖讟专 讞讜讘 讝讛 诪讙讜专砖转 诪讬 诇讗 讗''专 讬讜讞谞谉 讘谉 讙讜讚讙讚讗 诇讗 讘注讬谞谉 讚注转 讛''谞 讻讜' 驻砖讬讟讗 诪讛讜 讚转讬诪讗 讻讬讜谉 讚讗诪专 讻谞住讬 砖讟专 讞讜讘 讝讛 讘讟讜诇讬 讘讟诇讬讛 拽诪''诇 讗注''讙 讚诇讗 讬讚注 专讘讗 诪诪讬诇转讬讛 讚专讘讬 讬讜讞谞谉 讘谉 讙讜讚讙讚讗 讚诇讗 讘讟诇讬讛 讘诪讛 砖讗诪专 讻谞住讬 砖讟专 讞讜讘 讝讛 讗诇讗 诪住讘专讗 讚谞驻砖讬讛 讗驻''讛 拽讗诪专 诪注讚讜转讜 砖诪注讬' 诇讬讛 讜讻讬讜爪讗 讘讝讛 讬砖 讛专讘讛 讘讙诪专讗: 讛诪专讘讬注 砖谞讬 诪讬谞讬诐. 专''讬 讘''专 讬讛讜讚讛 讛讬讛 诪讙讬讛 讛诪谞讛讬讙 讘' 诪讬谞讬诐 砖讘讬诐 诇讜拽讛 诪砖讜诐 讚讘讘专讗砖讬转 专讘讛 (驻''讝) 讜讘讬专讜砖诇诪讬 讚讻诇讗讬诐 (驻''讗) 诪砖诪注 讚讗讬 讗驻砖专 诇讛专讘讬注 讚讙讬诐 讜诪讬讛讜 讗讬谉 爪专讬讱 诇讛讙讬讛 讚讚讙讬诐 讚讜拽讗 讛讜讗 讚诪砖诪注 讚讗讬谉 诇讛专讘讬注诐 讗讘诇 诪讬谉 讞讬讜转 讛讬诐 砖讬讬讱 讘讬讛 讗讬住讜专 讛专讘注讛 讜讛讻讗 讗讬讻讗 诇讗讜拽诪讬 讘诪讬谉 讞讬讛 砖讬讻讜诇 讗讚诐 诇讛专讘讬注 讚拽讗诪专 讘讘专讗砖讬转 专讘讛 讛诪专讘讬注 诪讬谉 讞讬转 讛讬诐 诇讜拽讛 讜讘转专 讛讻讬 拽讗诪专 讻诇 诪拽讜诐 砖谞讗诪专 讘讜 诇诪讬谞讛讜 讻诇讗讬诐 谞讜讛讙 讘讜 讜驻专讬讱 讗讛讱 讘专讬讬转讗 讜讛专讬 讚讙讬诐 砖谞讗诪专 讘讛讜 诇诪讬谞讛讜 讜讻讬 讻诇讗讬诐 讛专讘注讛 讘讛诐 讜讛讬讗讱 讬讻讜诇 诇讛专讘讬注诐 讜诪砖谞讬 讚讛讗 讚拽讗诪专 讘讚讙讬诐 讻诇讗讬诐 谞讜讛讙 讘讛诐 讛讬讬谞讜 讚讜拽讗 讘讛谞讛讙讛 讗讘诇 讘讛专讘注讛 诇讗 诪砖讻讞转 诇讛 诪砖诪注 讚讘讞讬讜转 讛讬诐 诪砖讻讞转 砖驻讬专 讛专讘注讛 诇讛讻讬 诇讗 驻专讬讱 砖诐 讗诪专讘讬注 讞讬讜转 讛讬诐 讛讬讗讱 诇讜拽讛 讗诇讗 讗诪讗谉 讚讗诪专 讻诇 砖谞讗诪专 讘讜 诇诪讬谞讛讜 讚讛讬讬谞讜 讗驻讬诇讜 住转诐 讚讙讬诐 讻诇讗讬诐 谞讜讛讙 讘讛诐: 讗转讬讗 诇诪讬谞讛讜 诇诪讬谞讛讜 诪讬讘砖讛. 讜诪砖讘转 诇讗 诪爪讬 诇诪讬诇祝 讚诪专讘讜讬 讚讜讻诇 讘讛诪转讱 诇讬转 诇谉 诇专讘讜讬讬 讗诇讗 讻诇 诪讬诇讬 讚讬讘砖讛 砖讗讚诐 专讙讬诇 诇讞诪专 讗讞专讬讛诐 讚讘讞诪专 讻转讬讘 拽专讗 讚讘讛诪转讱 讙讘讬 砖讘转: 诇诪讬谞讛讜 诪讬讘砖讛. 讜讗''转 讜诪讛 爪专讬讱 诇诇诪讜讚 诪讬讘砖讛 转讬驻讜拽 诇讬讛 诪讚讻转讬讘 讘讙讜驻讬讛 诇诪讬谞讛讜 讚讘讗诇讜 讟专讬驻讜转 (讞讜诇讬谉 讚祝 住. 讜砖诐) 诪砖诪注 讚讗讬 讛讜讛 讻转讬讘 诇诪讬谞讛讜 讘爪讜讜讬 砖诇 讚砖讗讬诐 讗住讜专 诇讛专讻讬讘 砖谞讬 讚砖讗讬诐 讝讛 讘讝讛 讜讬''诇 讚诇诪讬谞讛讜 诇讞讜讚讬讛 诇讗 讛讜讛 诪砖诪注 砖谞讻转讘 讗讬住讜专 讻诇讗讬诐 讗讬 诇讗讜 讞讜拽讜转讬 转砖诪专讜 讚讚专讬砖 砖诪讜讗诇 讞讜拽讜转 砖讞拽拽转讬 诇讱 讻讘专 讜诪驻专砖 专''转 砖讞拽拽 讘诪注砖讛 讘专讗砖讬转 砖讻转讜讘 讘讜 诇诪讬谞讛讜 讜讛讬讬谞讜 诇诪讬谞讛讜 讚讬讘砖讛 讚讘讛诪讛 讜讗讬诇谉 讚讗讬讬专讬 讘讬讛 拽专讗 讚讞讜拽讜转讬 讗讘诇 诪诇诪讬谞讛讜 讚讬诐 诇讞讜讚讬讛 诇讬讻讗 诇诪讬诇祝 诪讬谞讬讛 讚讙讬诐 讜讗''转 讚住讜讙讬讗 讚讙诪专讗 讚诇讗 讻专讘谞谉 讚讘驻' 讚' 诪讬转讜转 (住谞讛讚专讬谉 讚祝 住. 讜砖诐) 讚诇讗 诪讬讞讬讬讘讬 讘谞讬 谞讞 诇讗 讘讻诇讗讬诐 讜诇讗 讘讛专讘注讛 讗诇诪讗 诇讗 讚专砖讬谞谉 诇诪讬谞讛讜 讜讬''诇 谞讛讬 讚诇讗 讚专砖讬谞谉 诇诪讬谞讛讜 诇讙讘讬 讘谞讬 谞讞 讚诇讗 讗砖讻讞谉 讚诪讝讛专 讘讛讜 专讞诪谞讗 诇讙讘讬 讬砖专讗诇 讚讛讜讝讛专讜 讙讘讬 讻诇讗讬诐 讚专砖讬谞谉 诇讬讛 讜谞''诪 诇讙讘讬 讚讙讬诐 讗''谞 诇讛专讻讘转 讗讬诇谉 讚拽专讗 讚砖讚讱 诇讗 诪讬讬专讬 讗诇讗 讘讝专注讬诐 讜讛砖转讗 讚讻转讬讘 诇诪讬谞讛讜 讘讗讬诇谉 讚专砖讬谞谉 诪讬谞讬讛 诪讛 讘讛诪转讱 讘讛专讘注讛 讗祝 砖讚讱 讘讛专讻讘转 讗讬诇谉 讜讘讛讗 驻诇讬讙讬 专''讗 讜专讘谞谉 讚专''讗 讬诇讬祝 诪讞讜拽讜转讬 砖讞拽拽转讬 诇讱 讻讘专 砖讛讜讝讛专讜 讘谞讬 谞讞 注诇 讛讻诇讗讬诐 讻诇讜诪专 诪诇诪讬谞讛讜 讜专讘谞谉 诇讗 讬诇驻讬 诪讬谞讬讛 讗诇讗 砖谞专诪讝讜 诪诇诪讬谞讛讜 讚诪注砖讛 讘专讗砖讬转 讜诪''诪 诇讗 谞讗住专讜 诇讘谞讬 谞讞 讜讗转讬 砖驻讬专 讚讗转讬讗 讗驻讬诇讜 讻专讘谞谉 诪讬诇转讬讛 讚砖诪讜讗诇 讜讗''转 诇''诇 诇诪讬诇祝 讻诇讗讬诐 讚讛专讘注讛 讘讛诪转讱 讘讛诪转讱 诪砖讘转 诇专讘讜讬讬 注讜驻讜转 转讬驻讜拽 诇讬讛 诪诇诪讬谞讛讜 讻讬 讛讬讻讬 讚讬诇驻讬谞谉 讚讙讬诐 讜讬''诇 讚讗讬 诇讗讜 讙''砖 诇讗 讛讜讬 诪驻拽讬 拽专讗 讚讘讛诪转讱 诪诪砖诪注讜转讗 讗讘诇 讛砖转讗 讚讗转讬 讙''砖 讜诪驻拽讗 诇拽专讗 诪诪砖诪注讜转讗 诪专讘讬谞谉 讗驻讬诇讜 讚讙讬诐 诇诪讬谞讛讜 诇诪讬谞讛讜 诪讬讘砖讛: 讛诪谞讛讬讙 讘注讬讝讗 讜砖讬讘讜讟讗. 讜讗''转 讚诪砖诪注 讚驻砖讬讟讗 诇讬讛 讚讘砖谞讬 诪讬谞讬诐 砖讘讬诐 讞讬讬讘 讜讛讗 诇诪讬谞讛讜 讙讘讬 讛专讘注讛 讜讛专讻讘讛 讻转讬讘 讜诇讗 讙讘讬 讝专讬注讛 讜讛谞讛讙讛 讻讚诪讜讻讞 讘驻' 讚' 诪讬转讜转 (砖诐) 讚诇讗 诪讬转住专讬 讘谞讬 谞讞 讘讞专讬砖讛 讜讝专讬注讛 讜诇讗 讗讜拽诪讬谞谉 讞讜拽讜转 砖讞拽拽转讬 诇讱 讻讘专 讻诇讜诪专 讘诇诪讬谞讛讜 讚诪注砖讛 讘专讗砖讬转 讗诇讗 讚讜诪讬讗 讚讘讛诪转讱 诇讗 转专讘讬注 诪讛 讘讛诪转讱 讘讛专讘注讛 讗祝 砖讚讱 讘讛专讻讘讛 讜讬''诇 讚住讘专讗 讚诪讜拽诪讬谞谉 诇诪讬谞讛讜 讘讬谉 讘讬砖专讗诇 讘讬谉 诇讘谞讬 谞讞 诇讻诇 讗讞讚 讻诪讜 砖诪爪讬谞讜 讗讬住讜专讜 讘诪拽讜诐 讗讞专 诇讘谞讬 谞讞 讘讛专讘注讛 讜诇讬砖专讗诇 讗祝 讘讛谞讛讙讛 讜注讬''诇 讻讬 讛讬讻讬 讚讬诇驻讬谞谉 讻讜诇讛讜 诪砖讘转 讛''谞 讬诇驻讬谞谉 砖讘转 讘讛诪转讱 讘讛诪转讱 诪讛专讘注讛 诇讗住讜专 讚讙讬诐 讘砖讘转 讘诪诇讗讻讛 讜讛讚专 讬诇驻讬谞谉 讻诇讗讬诐 讚讛谞讛讙讛 诪砖讘转: 讗诇讗 诪注转讛 讞讬讘专 讞讟讛 讜砖注讜专讛 讜讝专注 讞讟讛 讘讗专抓 讜砖注讜专讛 讘讞讜爪讛 诇讗专抓. 讻讙讜谉 讘注专讜讙讛 讗讞转 讘住诪讜讱 讘驻讞讜转 诪讙' 讟驻讞讬诐 讚爪专讬讱 诇讛专讞讬拽 讘讬谉 讝专注 诇讝专注 讻讚诪讜讻讞 讘诪住' 砖讘转 驻专拽 讗''专 注拽讬讘讗 (讚祝 驻讛.) 讜讛讗 讚讘注讬 专' 讬讗砖讬讛 讞讟讛 讜砖注讜专讛 讜讞专爪谉 讘诪驻讜诇转 讬讚 诇讛转讞讬讬讘 讘讻诇讗讬 讛讻专诐 拽讗诪专 讗讘诇 讘讻诇讗讬 讝专注讬诐 讞讬讬讘 讘讞讟讛 讜砖注讜专讛 诇讞讜讚讛 讜讛讱 住讜讙讬讗 谞拽讟 讻专讘谞谉 讚诇讗 讘注讜 讗诇讗 讘' 诪讬谞讬谉 讗讘诇 专''讬 驻诇讬讙 讜诪爪专讬讱 砖诇砖讛 讝专注讬诐 讗讜 诪讘' 诪讬谞讬谉 讗讜 诪讙' 诪讬谞讬谉 讚转谞谉 (讻诇讗讬诐 驻''讗 诪''讟) 讛讝讜专注 讞讟讛 讜砖注讜专讛 讻讗讞讚 讞讬讬讘 专''讬 讗讜诪专 砖谞讬 讞讟讬谉 讜砖注讜专讛 讗讞转 讗讜 砖谞讬 砖注讜专讬诐 讜讞讟讛 讗讞转 讗讜 讞讟讛 讜砖注讜专讛 讜讻讜住诪转 讜讘诇讘讚 砖讬讛讬讜 砖诇砖讛:





讛诪讗讬专讬

诪讻讬讜谉 砖讘讗专谞讜 砖讗祝 讛注讜驻讜转 讗住讜专讬谉 诇讛专讘讬注 诪讬谉 讘砖讗讬谞讜 诪讬谞讜 爪专讬讱 砖转讚注 砖诇讗 住讜祝 讚讘专 讗转 砖讗讬谞谉 专讙讬诇讬谉 讝讛 注诐 讝讛 讻讙讜谉 转专谞讙讜诇 注诐 讗讜讜讝 讜讻讬讜爪讗 讘讜 讗诇讗 讗祝 讗讜转诐 砖专讙讬诇讬谉 讝讛 注诐 讝讛 诪注转讛 转专谞讙讜诇 讟讜讜讗住 讜驻住讬讜谞讬 讛专讬 讛诐 讻诇讗讬诐 讝讛 讘讝讛 诇注谞讬谉 讛专讘注讛 讜讻谉 讗讜讜讝 讘讬讬转讬 注诐 讗讜讜讝 诪讚讘专讬 诪驻谞讬 砖讝讛 讟讜注谉 讛专讘讛 讘讬爪讬诐 讘讟注讬谞讛 讗讞转 讜讝讛 讗讬谞讜 讟讜注谉 讗诇讗 讗讞转 讜讻谉 讛诪专讘讬注 砖谞讬 诪讬谞讬谉 砖讘讬诐 诇讜拽讛 讜讬砖 讙讜专住讬诐 讛诪谞讛讬讙 讜诪驻谞讬 砖讗讬谉 诇砖讜谉 讛专讘注讛 砖讬讱 讘讚讙讬诐 讗诇讗 讘讛谞讛讙讛 注诇 讛讚专讱 砖讬转讘讗专 讘住诪讜讱 讜诪"诪 讬砖 讗讜诪专讬诐 砖诪讬谞讬 讞讬讛 讬砖 讘讬诐 砖诇砖讜谉 讛专讘注讛 谞讜驻诇 注诇讬讛诐:



讛谞讛讬讙 讘讘讛诪讛 注诇 砖驻转 讛讬诐 讜讘讚讙 讗讞讚 讜讛讬讛 讛讚讙 讘转讜讱 讛讬诐 讜讛讘讛诪讛 讘拽专拽注 注诇 砖驻转讜 讜讞讘专诐 讘讞讘诇 讗讞讚 注讚 砖讛讜讗 诪讜砖讱 讘砖谞讬讛诐 讛专讬 讝讛 住驻拽 讜讗住讜专 讜讗诐 注砖讛 驻讟讜专:



讜讗诐 讞讘专 讞讟讛 讜砖注讜专讛 讘讬讚讜 讜讝专注 讞讟讛 讘讗专抓 讜砖注讜专讛 讘讞讜爪讛 诇讗专抓 讘住诪讜讱 诇讜 诇砖讬注讜专 讝专讬注讛 驻讟讜专 砖讛专讬 讗讬谉 讛讞讬讜讘 砖讜讛 诇讛诐 砖讗专抓 讬砖专讗诇 诪拽讜诐 讞讬讜讘 讜讞讜爪讛 诇讗专抓 诪拽讜诐 驻讟讜专:



讜谞砖诇诐 讛驻专拽 转讛诇讛 诇讗诇:





砖讬讟讛 诪拽讜讘爪转

讗诪专 专讬砖 诇拽讬砖 讻讗谉 砖谞讛 专讘讬 讟讜讜住 讜讻讜'. 讜讗祝 注诇 讙讘 讚诇讗 讗砖诪讜注讬谞谉 诪诪转谞讬转讬谉 讚诇讛讜讜 讜讻讜' 讻讻转讜讘 讘转讜住驻讜转 注讚 讜讻讬讜爪讗 讘讝讛 讬砖 讛专讘讛 讘转诇诪讜讚. 讜讻讛讗讬 讙讜讜谞讗 谞诪讬 讗讬讻讗 诇拽诪谉 讘驻专拽 讛讙讜讝诇 拽诪讗 讗诪专 专讘讗 讙讝诇 砖诇砖 讗讙讜讚讜转 讘砖诇砖 驻专讜讟讜转 讜讛讜讝诇讜 讜讻讜' 讜转谞讗 转讜谞讗 讜讻讜' 讜讗讬谉 诇诇诪讜讚 诪谉 讛诪砖谞讛 讗诇讗 讗讙讜讚讛 讗讞转. 讜讻谉 讘讛专讘讛 诪拽讜诪讜转. 讻谉 谞专讗讛 诇讬 诇驻专砖 诇驻讬 讛驻砖讟 砖诇 转诇诪讜讚 砖诇谞讜 讜讗讬谉 讞住专 注讻砖讬讜 砖讜诐 讚讘专 诪谉 讛住驻专. 讗讘诇 砖诪注转讬 砖讬砖 诪驻专砖 讚诪讚拽转谞讬 讜讻谉 讞讬讛 讜注讜祝 诪砖诪注 砖讛注讜祝 砖讜讛 诇讚讬谉 讛讬讛 砖讻诪讜 砖讛讝讗讘 讜讛讻诇讘 讜讻讬讜爪讗 讘讛谉 讛砖谞讜讬讬谉 讘诪砖谞讛 讘驻专拽 拽诪讗 讚讻诇讗讬诐 砖讜谞讛 讘讛诐 砖诐 讗祝 注诇 驻讬 砖讚讜诪讬谉 讝讛 诇讝讛 讻诇讗讬诐 讝讛 讘讝讛 讙诐 讘注讜祝 讻诪讜 讻谉 讗祝 注诇 驻讬 砖讚讜诪讬谉 讝讛 诇讝讛 讻讬讜谉 讚讞诇讜拽讬诐 讘讚讬谞讬讛诐 讝讛 诪讝讛 讛讜讗 讛讚讬谉 讗祝 注诇 驻讬 讚专讘讜 讘讛讚讬 讛讚讚讬 讘讬 拽谞讬 讛讜讜 讻诇讗讬诐 讝讛 讘讝讛 讜讗讜诪专 砖讻讱 诪砖诪注 讘讬专讜砖诇诪讬 讘诪住讻转 讻诇讗讬诐. 讜拽砖讛 诇讗讜转讜 驻讬专讜砖 诪讛 讚拽讚讜拽 讛讜讗 讝讛 诇讚拽讚拽 诪诪讛 砖砖讜谞讛 注讜祝 讘讛讚讬 讞讬讛 诪讛 讛讬讛 诇讜 诇注砖讜转 讻讬 讗诐 诇砖谞讜转诐 讘讬讞讚. 讜注讜讚 讚讻讬讜谉 讚讬讚注讬谞谉 诪住讘专讗 讚谞驻砖讬谉 砖讛诐 讞诇讜拽讬诐 讘讚讬谞讬讛诐 讗驻讬诇讜 诇讗 砖谞讗谉 诇讞讬讛 讜注讜祝 讘讬讞讚 讛讬讬转讬 讬讜讚注 砖讛诐 讻诇讗讬诐 讻讬讜谉 砖讬砖 讘注讜祝 诪砖讜诐 讻诇讗讬诐 讜讗砖讻讞谉 讗讬住讜专 讻诇讗讬诐 讘讻讛讗讬 讙讜讜谞讗 讚讞讬讛 讚诪讗讬 砖谞讗 注讜祝 诪讞讬讛. 讜讬"诇 讚讗讬 转谞讗 注讜祝 讘讻诇讗讬诐 讘讗驻讬 谞驻砖讬讛 讜诇讗 讻诇诇讬讛 讘诪转谞讬转讬谉 讛讜讛 诪爪讬谞讜 诇诪讬诪专 讚注讜祝 诇注谞讬谉 讻诇讗讬诐 诪讚专讘谞谉 讜诇讻讱 诇讗 讗住专 讘讜 讘诪砖谞讛 讚诪住讻转 讻诇讗讬诐 砖谞讬 诪讬谞讬诐 讛讚讜诪讬诐 讝讛 诇讝讛 讻诪讜 砖讗住专 讘讘讛诪讛 讜讘讞讬讛 讜讛讜讛 住诇拽讗 讚注转讬讛 诇诪砖专讬讬讛 讗讘诇 讛砖转讗 讚讻诇诇讬讛 讘诪转谞讬转讬谉 诪砖诪注 砖讛讜讗 诪讚讗讜专讬讬转讗 讻诪讜 讞讬讛 讜讻诪讜 砖注讜祝 讚讗讜专讬讬转讗 诇讻诇 讛讚讘专讬诐 讛砖谞讜讬讬诐 讘诪砖谞转谞讜 讻讬 讗诐 讛讬讛 讚专讘谞谉 诇讗 讛讜讛 诇讜 诇砖谞讜转讜 讘注谞讬谉 砖讬讛讗 讚讜诪讛 砖讛讜讗 讚讗讜专讬讬转讗. 讻诪讜 砖诪爪讬谞讜 讙讘讬 讜讻谉 讞讬讛 砖谞砖讞讟讛 讘注讝专讛 讚讚讬讬拽 诪讬谞讛 讚讞讬讛 诇专讘讬 砖诪注讜谉 诪讚专讘谞谉 诇注谞讬谉 讞讜诇讬谉 讘注讝专讛 讜讗祝 注诇 驻讬 讻谉 注讚讬讬谉 讗讬谞讜 讘讗 讘驻砖讬讟讜转 讻讬 注讻砖讬讜 讞住专 讞爪讬 讛讚拽讚讜拽 诪谉 讛住驻专 讻讬 诪诪砖谞转谞讜 讝讗转 诇讗 讛讬讬转讬 讬讜讚注 讻谉 讗诐 诇讗 诪诪砖谞转 讛讝讗讘 讜讛讻诇讘. 讜讛讻讬 讙专住讬谞谉 诇讛 讘讬专讜砖诇诪讬 讘驻专拽 拽诪讗 讚讻诇讗讬诐 讘讙诪专讗 讚讛讛讬讗 讘讘讗 讚转谞谉 讛转诐 讛讝讗讘 讜讛讻诇讘 讜讻讜' 讜拽讗诪专 注诇讛 讘讙诪专讗 讛讻诇讘 注诐 讛讻诇讘 讛讻讜驻专讬 讜讻讜' 注讚 讗诪专 专讘讬 讬讜住讬 讬讗讜转 讘讗 诇讛讜讚讬注讱 砖注讜祝 讗住讜专 讘讻诇讗讬诐 注"讻 诇砖讜谉 讛讬专讜砖诇诪讬 讜讗讬谉 讬讜转专 诪讚讘专 讝讛. 讜爪专讬讱 注讬讜谉. 诇砖讜谉 转讜住驻讜转 砖讗谞抓. 
讜讛"专 讬砖注讬讛 讝"诇 讛讘讬讗 砖谞讬 讛转讬专讜爪讬谉 讛谞讝讻专讬诐 讜讗讞专 讻讱 讻转讘 讜讝"诇 讜讙专住讬谞谉 讘讬专讜砖诇诪讬 讛讻讗. 讜讗讬转讗 讘驻专拽 拽诪讗 讚讻诇讗讬诐 讚转谞谉 讛转诐 讛讝讗讘 讜讛讻诇讘 讻诇讘 讻讜驻专讬 讜讻讜' 讻诇讗讬诐 讝讛 讘讝讛 讜拽讗诪专 注诇讛 讘讙诪专讗 讛讗 讻诇讘 诪讬谉 讘讛诪讛 诪讜讚讛 讘讻诇讘 讻讜驻专讬 砖讛讜讗 诪讬谉 讞讬讛 讛讗 讻诇讘 注诐 讻诇讘 讻讜驻专讬 注诇 讚注转讬讛 讚专讘讬 诪讗讬专 讻诇讗讬诐. 注讜祝 诇讗 转谞讬谞讗 讗诪专 专讘讬 讬讜讞谞谉 讗讬转讬转讬讛 诪谉 讚讻专诪诇讬讗 转专谞讙讜诇 注诐 驻住讬讜谞讬 讗讜 注诐 讟讜讜住 讗祝 注诇 驻讬 砖讚讜诪讬谉 讝讛 诇讝讛 讻诇讗讬诐 讝讛 讘讝讛. 专讬砖 诇拽讬砖 讗诪专 诪砖谞讛 转诪讬诪讛 砖谞讛 诇谞讜 讜讻谉 注讜祝 讜讞讬讛 讻讬讜爪讗 讘讛. 讗诪专 专讘讬 讬讜谞讛 爪专讬讻讛 诇专讘讬 讬讜讞谞谉 转谞讬谞讗 讛讻讗 讞讬讛 讜驻专砖谞讜讛 转诪谉 转谞讬谞讗 讛讻讗 讘讛诪讛 讜驻专砖谞讜讛 转诪谉. 讜爪专讬讱 注讬讜谉 诇砖谞讬 讛转讬专讜爪讬谉 诇讬砖讘讜. 注"讻.


讚专讘讜 讘讛讚讬 讛讚讚讬. 驻讬专砖 讛专讗讘"讚 讝"诇 砖讝讛 诪讙讚诇 讗驻专讜讞讬诐 砖诇 讝讛 讜讝讛 诪讙讚诇 讗驻专讜讞讬诐 砖诇 讝讛. 讛专砖讘"讗 讜讛专讗"讛 讝"诇.


讛诪专讘讬注 砖谞讬 诪讬谞讬诐 砖讘讬诐. 专"讬 讘"专 讬讛讜讚讛 讛讙讬讛 讻讗谉 讛诪谞讛讬讙 讜讘讞谞诐 讛讙讬讛 讚砖诪讗 讘讞讬转 讛讬诐 砖讬讬讱 讛专讘注讛 讚拽讗诪专 讛诪专讘讬注 讜讻讜' 讜驻专讬讱 讜讛专讬 讚讙讬诐 讜讻讜' 讜诪砖谞讬 讛讗 讚拽讗诪专 讚讗驻讬诇讜 讘讚讙讬诐 谞讜讛讙 讚讜拽讗 讘讛谞讛讙讛 讜诪讚诇讗 驻专讬讱 诇诪讗讬 讚拽讗诪专 讛诪专讘讬注 讞讬讛 砖讘讬诐 诇讜拽讛 砖诪注 诪讬谞讛 讚讘讞讬转 讛讬诐 砖讬讬讻讗 讘讛 讛专讘注讛 讜诇讗 讘住转诐 讚讙讬诐. 讜专讬讘"讗 讗讜诪专 讗祝 讚讘讞讬转 讛讬诐 爪专讬讱 诇讞诇拽 讚讘讘专讗砖讬转 专讘讛 诪讬转谞讬讗 讛讗 讚讻诇讗讬诐 讚讻诇 诇诪讬谞讛讜 讻诇讗讬诐 谞讜讛讙 讘讜 讜驻专讬讱 讜讛专讬 讞讬转 讛讬诐 讜讻讜' 讗诇诪讗 讚讗祝 讘讞讬转 讛讬诐 驻砖讬讟讗 讚诇讗 砖讬讬讻讗 讘讛讜 讛专讘注讛. 讜讬砖 诇讞诇拽 讘讬谉 讗讜转诐 砖讞爪讬讛 讛讬讛 讜讞爪讬讛 讚讙 讚讘讛讛讬讗 诇讗 砖讬讬讻讗 讘讛讜 讛专讘注讛 讜讘讬谉 讗讜转诐 砖讻诇诐 讚诪讜转 讞讬讛 讚讛谞讛讜 砖讬讬讻讗 讘讛讜 讛专讘注讛. 讛"专 讬砖注讬讛 讝"诇.


诇诪讬谞讛讜 诪讬讘砖讛. 讜讗"转 讜诪讛 爪专讬讱 诇诇诪讜讚 诪讬讘砖讛 讜讻讜' 讻诪讜 砖讻转讜讘 讘转讜住驻讜转. 讜转讬专抓 讛专讗讘"讚 讝"诇 讛讛讜讗 诇注砖讛 讜讛讻讗 诇诪诇拽讜转 讜讻讚讗诪专讬谞谉 讛诪专讘讬注 砖谞讬 诪讬谞讬诐 砖讘讬诐 诇讜拽讛 讜讛讬讬谞讜 讚讗讬爪讟专讬讱 诇诪讬诇祝 诇诪讬谞讛讜 诇诪讬谞讛讜 诪讬讘砖讛. 讛专砖讘"讗 讝"诇.


讗转讬讗 诇诪讬谞讛讜 诇诪讬谞讛讜 诪讬讘砖讛. 讜讗祝 注诇 讙讘 讚讗诇讬讘讗 讚专讘讬 讗诇讬注讝专 讛讜讗 讚讚专砖讬谞谉 讘驻专拽 讗专讘注 诪讬转讜转 讞讜拽讬诐 砖讞拽拽转讬 讻讘专. 讜诪驻专砖 专讘讬谞讜 转诐 砖讞拽拽转讬 诇讱 讘诪注砖讛 讘专讗砖讬转 砖谞讻转讘 讘讜 诇诪讬谞讛讜. 谞专讗讛 讚讛讜讗 讛讚讬谉 谞诪讬 诇专讘谞谉 讗诇讗 讘讛讻讬 驻诇讬讙讬 讚专讘讬 讗诇讬注讝专 讬诇讬祝 诪讞拽拽转讬 诇讱 讻讘专 砖讛讜讝讛专讜 讘谞讬 谞讞 注诇 讻讱 讜诪砖讜诐 砖谞爪讟讜讛 讗讚诐 注诇 讻讱 谞专诪讝讜 讘讜 诇诪讬谞讛讜 讜专讘谞谉 诇讗 讬诇驻讬 诪讬谞讬讛 讗诇讗 砖谞专诪讝讜 讘诇诪讬谞讛讜 讚诪注砖讛 讘专讗砖讬转 讜诪讻诇 诪拽讜诐 诇讗 谞讗住专讜 诇讘谞讬 谞讞. 讜讛砖转讗 讗转讬 砖驻讬专 诪讬诇转讗 讚砖诪讜讗诇 讘驻专拽 拽诪讗 讚拽讬讚讜砖讬谉 讚讚专讬砖 讗转 讞拽讜转讬 转砖诪专讜 讞讜拽讬诐 砖讞拽拽转讬 诇讱 讻讘专 讗驻讬诇讜 诇专讘谞谉 讚驻诇讬讙讬 注诇讬讛 讚讗驻讬诇讜 专讘谞谉 讗讬转 诇讛讜 诇讛讗 讚专砖讗 砖谞讞拽拽讜 讜谞专诪讝讜 讘诇诪讬谞讛讜 讚讘专讗砖讬转 讜谞驻拽讗 诪讬谞讛 讚讗讬 诇讗 讞拽拽诐 谞诪讬 讘诇诪讬谞讛讜 讜诇讗 讛讜讛 讻转讬讘 诇讗 诇诪讬谞讛讜 讜诇讗 讞拽拽转讬 诇讱 讻讘专 诇讗 讛讜讛 砖诪注讬谞谉 诪拽专讗 讛专讻讘转 讻诇讗讬诐 讻讬 讗诐 讚讝专讬注讛 讜讗驻讬诇讜 讗讬 讛讜讛 砖诪注讬谞谉 诇讛 诇讛专讻讘讛 讚讝专注讬诐 诪诪讛 讘讛诪转讱 讘讛专讘注讛 讗祝 砖讚讱 讘讛专讻讘讛 讛专讻讘讛 讚讗讬诇谞讜转 讚诇讗 砖讬讬讻讬 讘讗讬住讜专 讻诇讗讬诐 讚讝专讬注讛 诇讗 讛讜讛 讬讚注谞讗 讗讘诇 讛砖转讗 讚讻转讬讘 诇诪讬谞讛讜 讘讗讬诇谞讜转 砖诪注讬谞谉 诪讬谞讛 讛专讻讘转 讛讗讬诇谉. 讜讘讛专讻讘转 讚砖讗讬谉 讗讬讻讗 讘注讬讗 讘讗诇讜 讟专驻讜转 诪砖讜诐 讚诇讗 讻转讬讘 讘讛讜 诇诪讬谞讛讜 讻讬讜谉 讚讗住讻讬诐 诪专讬讬讛讜 讚讬诇诪讗 讻诪讗谉 讚讻转讬讘 讘讛讜 诇诪讬谞讛讜 讜谞驻拽讗 诪讬谞讛 讚讗讝 诇讗 讛讜讛 讗住专讬 谞诪讬 讛专讻讘讛 讘讞讜抓 诇讗专抓 讟驻讬 诪讝专讬注讛 讜讙诐 谞驻拽讗 诪讬谞讛 谞诪讬 诇诪讗讬 讚讗诪专讬谞谉 讛讻讗 讙诪专 诇诪讬谞讛讜 诇诪讬谞讛讜 诪讬讘砖讛 讗讘诇 诪砖讘转 诇讗 诪爪讬 诇诪讬诇祝 讚诪专讬讘讜讬讬讗 讚讜讻诇 讘讛诪转讱 诇讬转 诇谉 诇专讘讜讬讬 讗诇讗 诪讬诇讬 讚讬讘砖讛 砖讗讚诐 专讙讬诇 诇讞诪专 讗讞专讬讛诐 讚讘诪讞诪专 诪砖转注讬 讘讛诪转讱 讚讻转讬讘 讙讘讬 砖讘转. 讜讗"转 讻讬讜谉 讚讙讘讬 砖讘转 诇讗 讻转讬讘讬 诪讬谞讬诐 砖讘讬诐 讗诐 讻谉 诪谞讗 诇讬讛 诪讬谞讬诐 砖讘讬诐 诇注谞讬谉 讚驻砖讬讟讗 诇谉 讘住诪讜讱 讚砖讬讬讻讗 讘诪讬谞讬诐 砖讘讬诐 讛讗 砖讜专 讚讞专讬砖讛 讬诇驻讬谞谉 诪砖讘转. 讬砖 诇讜诪专 讚讛讚专 砖讘转 讜讬诇讬祝 诪讬谞讬诐 砖讘讬诐 诪讛专讘注讛 讘讘讛诪转讱 讘讛诪转讱 讜讛讚专 讬诇讬祝 诪讬谞讬讛 砖讜专 讚讞专讬砖讛. 讜讗"转 诇诪讛 诇讬 诇诪讬诇祝 讘讛诪讛 讚讛专讘注讛 诪砖讘转 诇讬诇祝 诪诇诪讬谞讛讜 讚讘专讗砖讬转 讚讻诇 诪讗讬 讚讻转讬讘 讘讬讛 诇诪讬谞讛讜 讗住讜专 诇讛专讘讬注 讻讬 讛讬讻讬 讚讬诇驻讬谞谉 诇诪讬谞讛讜 讚讬诐 诪诇诪讬谞讛讜 讚讬讘砖讛. 讚讗讬 诇讗 讻转讬讘 讙讝专讛 砖讜讛 讚讘讛诪转讱 讘讛诪转讱 诇讗 讛讜讛 诪驻讬拽谞讗 拽专讗 诪诪砖诪注讜转讬讛 讜诪专讘讬谞谉 注讜驻讜转 诪砖讘转 诪诇诪讬谞讛讜 讗讘诇 讻讬讜谉 讚诪驻拽讬谞谉 诇讬讛 诪诪砖诪注讜转讬讛 讜诪专讘讬谞谉 注讜驻讜转 诪砖讘转 谞专讘讬 谞诪讬 诪讬谞讬诐 砖讘讬诐 诪诇诪讬谞讛讜. 讗讬 谞诪讬 诪诇诪讬谞讛讜 讗讬谉 诇专讘讜转 诪讬谞讬诐 讬讜转专 诪诪讛 砖讻转讜讘 讘诪爪讜讛 讜讻讬 讙诪专 讬诐 诪讬讘砖讛 讘诇诪讬谞讛讜 诇讗 讛讜讛 诪专讘讬 诪讬谞讬诐 讗讞专讬诐 讗诇讗 讗讜转诐 诪讬谞讬诐 讛谞讗住专讬诐 讘讬讘砖讛 讛讬讛 讗讜住专 讘讬诐 讜讗诐 讛讬讜 注讜驻讜转 诪讜转专讬诐 讘讛专讘注讛 讘讬讘砖讛 讜讛讬讛 讞诇讜拽 诇注谞讬谉 讛专讘注讛 讗祝 讘诪讬谞讬诐 讚讬讘砖讛 讛讬讬谞讜 诪讞诇拽讬诐 讙诐 讘诪讬诇讬 讚讬诐. 讜讛讻讬 诪砖诪注 拽爪转 诪讚拽讗诪专 讗转讬讗 诇诪讬谞讛讜 诪讬讘砖讛 讜诇讗 拽讗诪专 讗转讬讗 诇诪讬谞讛讜 诇诪讬谞讛讜 诪注讜驻讜转 讚讬诐 讙讜驻讬讛 讗诇诪讗 诪砖诪注 讚诇诪讬谞讛讜 讚注讜驻讜转 诇讗 讛讜讛 讬诇驻讬谞谉 讗诇讗 诪讬谞讬 注讜驻讜转 砖讬砖 讘讛诐 讚讜诪讬讗 讚讬讘砖讛. 诪讬讛讜 讗讬讻讗 诇讚讞讜讬讬讛 讚讬讘砖讛 讚拽讗诪专 讛讬讬谞讜 注讜驻讜转 砖诇 讬讘砖讛. 讜讗"转 讜讛诇讗 讗讬谉 讗讬住讜专 讛专讘注讛 讘讚讙讬诐 讚诇讗 诪爪讬谞讜 讘讛讜 讛专讘注讛 讻讚诪讜讻讞 讘讘专讗砖讬转 专讘讛 讚诇讗 诪砖讻讞转 讘讛讜 讗讬住讜专 讛专讘注讛 讗诇讗 讘讞讬转 讬诐 讜诇讗 讘讚讙讬诐 讜讗讬住讜专 讛专讘注讛 讚诪讬谞讬诐 砖讘讬诐 讚砖诪注转讬谉 讛讬讬谞讜 讘讞讬转 讛讬诐 讜诇讗 讘讚讙讬诐 讜讗驻讬诇讜 讛讻讬 拽讗诪专 讘讘专讗砖讬转 专讘讛 讜讻谉 讘讬专讜砖诇诪讬 讚讗讬转专讘讜 讚讙讬诐 诇讗讬住讜专 讛谞讛讙讛 讻讬讜谉 讚讻转讬讘 讘讛讜 诇诪讬谞讛讜 讗祝 注诇 讙讘 讚诇讗讜 讘谞讬 讛专讘注讛 谞讬谞讛讜 讜讻讬讜谉 讚诇讗 讗转专讘讜 诇讛专讘注讛 讗诇讗 诪讬谞讬诐 砖讬砖谞谉 讻诪讜 讻谉 讘讬讘砖讛 讜讘讛谞讛讙讛 诇讗 讬诇驻讬谞谉 诪讬谞讬诐 讚讬诐 讗诇讗 诪砖讘转 讚讛讚专 讬诇驻讗 诪讛专讘注讛 讻讚驻讬专砖谞讗 讗诐 讻谉 讛讬讻讬 诪转专讘讜 讚讙讬诐 砖讘讬诐 砖讗讬谞诐 讘谞讬 讛专讘注讛 诇讗讬住讜专 讛谞讛讙讛. 讬砖 诇讜诪专 讚讜讚讗讬 讗讬 诇讗 讗讬转专讘讜 注讜驻讜转 讚讬讘砖讛 诪讻诇 讘讛诪转讱 诇讗 讛讜讛 诪专讘讬谞谉 诪诇诪讬谞讛讜 讚讬诐 讗诇讗 诪讛 砖讬砖 讻诪讜转讜 讘讬讘砖讛 讻讬 讻讬讜谉 砖讛讬讬转讬 诪讞诇拽 讘诪讬诇讬 讚讬讘砖讛 讛讬讬转讬 诪讞诇拽 讻诪讜 讻谉 讘诪讬诇讬 讚讬诐 讗讘诇 讛砖转讗 讚讗转专讘讜 注讜驻讜转 讜讗讬谉 讘讻诇诇 砖讜诐 讞讬诇讜拽 讘诪讬诇讬 讚讬讘砖讛 讬诇驻讬谞谉 讘诇诪讬谞讛讜 诪讬讘砖讛 诇讻诇 诪讬诇讬 讚讬诐 讘诇讗 砖讜诐 讞讬诇讜拽. 诇砖讜谉 专'. 讜拽爪转 讛讬讛 讚讜诪讛 砖讬讛讗 住讜讙讬转 讛转诇诪讜讚 讻专讘讬 讗诇讬注讝专 讚住谞讛讚专讬谉 诪讚讘注讬讗 讘驻专拽 讗诇讜 讟专驻讜转 讛专讻讬讘 砖谞讬 讚砖讗讬谉 讝讛 注诇 讙讘讬 讝讛 讚注诇 讻专讞讱 诇讗讜 讘讬砖专讗诇 拽讗 诪讬讘注讬讗 诇讬讛 讚诪砖谞讛 讛讬讗 讘诪住讻转 讻诇讗讬诐 讘驻专拽 拽诪讗 讗讬谉 诪讘讬讗讬谉 讗讬诇谉 讘讗讬诇谉 讜讬专拽 讘讬专拽 讜谞讜转谞讬谉 讝专注 讚诇注转 讜讻讜' 讗讘诇 讘讘谞讬 谞讞 诪讬讘注讬讗 诇讬讛 讚诇讗 诪讬转住专 讘讝专讬注转 讻诇讗讬诐 讜讗住讜专讬诐 讘讛专讻讘讛 讜讛讬讬谞讜 讻专讘讬 讗诇讬注讝专. 讜诪讬讛讜 讬砖 诇讬讬砖讘 讗驻讬诇讜 讻专讘谞谉 讜诪讬讘注讬讗 诇讬讛 诇讬砖专讗诇 讘讞讜抓 诇讗专抓 讚砖专讬谞谉 讻诇讗讬 讝专注讬诐 讻讚讗诪专讬谞谉 讘住讜祝 驻专拽 拽诪讗 讚拽讬讚讜砖讬谉 砖讚讱 诇诪注讜讟讬 讝专注讬诐 砖讘讞讜抓 诇讗专抓 讜诪讬讘注讬讗 诇讬讛 讘讛专讻讘讛 讗讬 讛讜讬讗 讘讛专讻讘转 讛讗讬诇谉 诪砖讜诐 讚讻转讬讘 讘讛 诇诪讬谞讛讜. 讗讬 谞诪讬 诇专讘讬 讬讗砖讬讛 诪讬讘注讬讗 诇讬讛 讚诇讬转 诇讬讛 讝专讬注转 讻诇讗讬诐 注讚 砖讬讝专注 讞讟讛 讜砖注讜专讛 讜讞专爪谉 讘诪驻讜诇转 讬讚 讚讗祝 注诇 讙讘 讚诇讗 讘注讬 讻诇 讛谞讬 讗诇讗 诪砖讜诐 讞讬讜讘 讚讻诇讗讬 讛讻专诐 讻讚驻专讬砖谞讗 讘驻专拽 讗诪专 专讘讬 注拽讬讘讗 诪讻诇 诪拽讜诐 讘讻诇讗讬 讝专注讬诐 谞诪讬 讛讜讛 讘注讬 讞讟讛 讜砖注讜专讛 讘诪驻讜诇转 讬讚. 讗讬 谞诪讬 诪讬讬专讬 讘讝专注讬诐 讚诇讗讜 拽谞讘讜住 讜诇讜祝 讜讗诪专讬谞谉 讘驻专拽 砖谞讬 讚诪谞讞讜转 拽谞讘讜住 讜诇讜祝 讗住专讛 转讜专讛 砖讗专 讝专注讬诐 讚专讘谞谉. 讜诪讬讛讜 专砖"讬 讝"诇 驻讬专砖 砖讗专 讝专注讬诐 讚专讘谞谉 诇讻诇讗讬 讛讻专诐. 转讜住驻讜转 砖讗谞抓.
讜讝讛 诇砖讜谉 讛专"专 讬砖注讬讛 讝"诇 讗转讬讗 诇诪讬谞讛讜 诇诪讬谞讛讜 诪讬讘砖讛. 谞专讗讛 讚诇讗讜 诪讙讝专讛 砖讜讛 讬诇讬祝 讚讘诪注砖讛 讘专讗砖讬转 讛讜讗 讚讻转讬讘讬 讗诇讗 住诪讬讱 讗讚专砖讗 讚专讘讬 讗诇讬注讝专 讚讚专讬砖 讘驻专拽 讚' 讚住谞讛讚专讬谉 讜讻诇讗讬 讝专注讬诐 讜讛转诐 讻转讬讘 诇诪讬谞讛讜 讘讬诐 讜讘讬讘砖讛. 讜讗驻讬诇讜 诇专讘谞谉 讚驻诇讬讙讬 注诇讬讛 讛转诐 讚专讘讬 讗诇讬注讝专 讜讗诪专讬 砖诇讗 讛讜讝讛专讜 讘谞讬 谞讞 注诇 讛讻诇讗讬诐 讗讬转 诇讛讜 讚专砖讗 讞讜拽讬诐 砖讞拽拽转讬 诇讱 讻讘专 讜讘讛讗 驻诇讬讙讬 讚专讘讬 讗诇讬注讝专 住讘专 讚谞讗诪专讜 讘诪注砖讛 讘专讗砖讬转 讻讚讬 诇讗住讜专 诇讘谞讬 谞讞 讜专讘谞谉 住讘专讬 诇讗 谞讗诪专讜 讗诇讗 诪驻谞讬 砖讛讜讗 注转讬讚 诇讗住讜专 诇讘谞讬 讬砖专讗诇. 讜讗诐 转砖讗诇 诪讗讬 讗讛谞讬 诇诪讬谞讛讜 讛讗 讻转讬讘 讘住讬谞讬 讘讛诪转讱 诇讗 转专讘讬注 讻诇讗讬诐 讜砖讚讱 诇讗 转讝专注. 讜讬"诇 讚诪讛讗 诇讗 砖诪注讬谞谉 讗诇讗 讻诇讗讬诐 讚讝专讬注讛 讗讘诇 讘讛专讻讘讛 诇讗 诇讛讻讬 讻转讬讘 诇诪讬谞讛讜 讙讘讬 讗讬诇谞讜转 讘诪注砖讛 讘专讗砖讬转 诇讗住讜专 讛专讻讘讛. 讜讗驻讬诇讜 讗讬 讚专砖讬谞谉 诪讛 讘讛诪转讱 讘讛专讘注讛 讗祝 砖讚讱 讘讛专讻讘讛 诇讗 砖诪注讬谞谉 讗诇讗 讛专讻讘转 讝专注讬诐 讗讘诇 讛专讻讘转 讗讬诇谞讜转 诇讗 诇讛讻讬 讻转讬讘 诇诪讬谞讛讜 讚讘专讗砖讬转 讚讙讘讬 讗讬诇谞讜转 诇讗住专谉 讘讛专讻讘讛. 讜讻谉 谞诪讬 讗讛谞讬 诇诪讬谞讛讜 诇注谞讬谉 讘讛诪讛 讚讗讬 诇讗 讻转讬讘 讗诇讗 讘讛诪转讱 诇讗 转专讘讬注 讜讚讗讬 讛讜讛 讙诪专谞讗 砖讜专 砖讜专 诪砖讘转 诇专讘讜转 讞讬讛 讜注讜驻讜转 讗讘诇 讚讙讬诐 诇讗 讗讛谞讬 诇诪讬谞讛讜 讚讬诐 讚讙诪专谞讗 诇诪讬谞讛讜 讚讬讘砖讛 诪讬谞讬讛 诇专讘讜转 讚讙讬诐. 讗讘诇 拽砖讛 讘讛诪转讱 讘讛诪转讱 诪砖讘转 诇诪讛 诇讬 讛讗 讙诪专讬谞谉 诪诇诪讬谞讛讜 讗驻讬诇讜 讚讙讬诐. 讬砖 诇讜诪专 讚讗讬 诇讗讜 讙讝专讛 砖讜讛 讛讜讛 讗诪讬谞讗 讚讘讛诪转讱 讚讜拽讗 讘讛诪讛 讜讛讗 讚讻转讬讘 讗转 讞拽讜转讬 讗讜专讞讗 讚拽专讗 讛讜讗 讜诇讗 诇讚专讜砖 讞讜拽讬诐 砖讞拽拽转讬 诇讱 讻讘专 讗讘诇 讻讬讜谉 讚讚专砖讬谞谉 讙讝专讛 砖讜讛 讜诪驻拽讬谞谉 拽专讗 诪驻砖讟讬讛 讚诪专讘讬 讞讬讛 讜注讜祝 诪砖转诪注 谞诪讬 诇诪讚专砖 讞讜拽讬诐 砖讞拽拽转讬 诇讱 讻讘专 诇专讘讜转 讗祝 讚讙讬诐. 讜拽砖讛 讚讗诪专讬谞谉 诇拽诪谉 讛谞讛讬讙 注讬讝讗 讜砖讬讘讜讟讗 诪讛讜 诪砖诪注 讚讗讬讻讗 讗讬住讜专 讛谞讛讙讛 讘讚讙讬诐 讜诪谞讗 诇谉 讛讗 诇讗 讻转讬讘 讗转 讞拽讜转讬 讙讘讬 讛谞讛讙讛 讚讗祝 讞讬讛 讜注讜祝 诇讗 讬讚注讬谞谉 讗诇讗 诪砖讜诐 讚讬诇驻讬谞谉 砖讜专 砖讜专 诪砖讘转. 讬砖 诇讜诪专 讚讙诪专讬谞谉 讘讛诪转讱 讘讛诪转讱 诪砖讘转 诪讛专讘注讛 诇专讘讜转 讚讙讬诐 诇讛谞讛讙讛 讜讛讚专 讙诪专讬谞谉 讛谞讛讙讛 砖讜专 砖讜专 诪砖讘转 讜诪专讘讬谞谉 讚讙讬诐. 讜讗讬 拽砖讬讗 讻讬讜谉 讚注讬拽专讜 诪讛专讘注讛 讙诪专讬谞谉 讚讬讜 讘讛专讘注讛 讜诇讗 谞专讘讛 讗诇讗 讞讬转 讛讬诐 讚讜诪讬讗 讚讛专讘注讛. 讜讬"诇 讚讘讛专讘注讛 诇讗讜 诪砖讜诐 讚诇讗 讗转专讘讜 讗祝 讚讙讬诐 住转诐 讗讬 讛讜讛 砖讬讬讻讗 讘讛讜 讛专讘注讛 讗诇讗 诪砖讜诐 讚诇讗 砖讬讬讻讗 讜讘讛谞讛讙讛 讚砖讬讬讻讗 讘讚讙讬诐. 讬砖 诇谞讜 诇专讘讜转 讗祝 讚讙讬诐. 注"讻.
住诇讬拽 驻专拽 讞诪讬砖讬


驻专拽 砖砖讬
谞转讞讬诇 驻专拽 讛讻讜谞住 讘住讬讬注转讗 讚砖诪讬讗
讻讘专 讘讬讗专谞讜 砖注讬拽专 讛讻讜讜谞讛 讘讗诇讜 讛砖谞讬 驻专拽讬诐 专爪讜谞谞讜 诇讜诪专 驻专拽 砖讜专 砖谞讙讞 讗转 讛驻专讛 讜驻专拽 讛讻讜谞住 讛讜讗 诇讘讗专 注谞讬谞讬 讛诪讜注讚讬诐 砖讗讬谞诐 讘注诇讬 讞讬讬诐 讜讛诐 讛讘讜专 讜讛讗砖. 讜讘讬讗专 注谞讬谞讬 讛讘讜专 讘驻专拽 砖讜专 砖谞讙讞 讜讘讗 讗讞专 讻讱 讝讛 讛驻专拽 讘注谞讬谞讬 讛讗砖 讜讻诪讜 砖讘驻专拽 砖讜专 砖谞讙讞 讻讬讜谉 诇讛砖诇讬诐 诪注讟 诪讛 砖讞住专 诪注谞讬谞讬 讛砖讜专 拽讜讚诐 砖讬转讞讬诇 讘讘讬讗讜专 注谞讬谞讬 讛讘讜专 讻谉 讘讝讛 讛驻专拽 讻讬讜谉 诇讛砖诇讬诐 诪注讟 诪讛 砖讛谞讬讞 诪注谞讬谞讬 讛砖谉 拽讜讚诐 砖讬转讞讬诇 讘讘讬讗讜专 注谞讬谞讬 讛讗砖 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖讘注讛 讞诇拽讬诐. 讛讗讞讚 讘注谞讬谞讬 讛砖谉 讜讛专讙诇 讗讬 讝讜 砖诪讬专讛 驻讜讟专转 讘讛诐. 讛砖谞讬 注诇 讗讬讝讛 爪讚 讬砖转诇诪讜 谞讝拽讬讛诐. 讛砖诇讬砖讬 讘砖谉 讛诪讝拽转 讘专砖讜转 砖诇讛 注诇 讗讬讝讛 爪讚 驻讟讜专讛 讜注诇 讗讬讝讛 爪讚 讞讬讬讘转. 讛专讘讬注讬 讬转讞讬诇 讘谞讝拽讬 讛讗砖 讜讬讘讗专 讘讜 诪讘注讬专 注诇 讬讚讬 讗讞专 讗讜 讘住讬讜注 讗讞专 讻讬爪讚 讛讜讗 讚讬谞讜. 讛讞诪讬砖讬 讗祝 讘诪讘注讬专 注爪诪讜 讗讬 讝讜 住讬讘讛 驻讜讟专转 讘讜 讜谞转注专讘 讘讝讛 讛讞诇拽 诪注讟 诪谉 讛讞诇拽 讛砖砖讬. 讛砖砖讬 诇讘讗专 讘讜 讗讬讝讛 讚讘专 讞讬讬讘 讗讚诐 讘讜 讘谞讝拽讬 讛讗砖 讜讗讬 讝讛 讚讘专 讗讚诐 驻讟讜专 讘讜. 讛砖讘讬注讬 讘讗砖 讛驻讜讙注 讘驻砖转谉 讜讛讝讬拽讜 讝讛 讗转 讝讛 注诇 讗讬讝讛 爪讚 讬转讞讬讬讘 讛讗讞讚 讜讬驻讟专 讞讘讬专讜. 讝讛讜 砖讜专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 讗讞专讬诐 砖诇讗 诪谉 讛讻讜讜谞讛 讻诪讜 砖讬转讘讗专. 讛专讘 讛诪讗讬专讬 讝"诇.
诪转谞讬转讬谉 讛讻讜谞住 爪讗谉 诇讚讬专 讜讛讜讗 砖讛讬讛 诪谞讛讙谉 讻砖讛讬讜 专讜爪讬诐 诇讝讘诇 讗转 讛砖讚讛 砖讛讬讜 诪诇讬谞讬谉 砖诐 讗转 讛爪讗谉 讜讛讬讜 讙讜讚专讬谉 住讘讬讘讜转 讛诪拽讜诐 砖诪讻谞讬住讬谉 讗讜转诐 砖诐 讘驻住讬谉 砖诇讗 讬转驻讝专讜 诇讻讗谉 讜诇讻讗谉 注讚 砖讬讝讚讘诇 讗讜转讜 诪拽讜诐 砖讛讜拽祝 讘爪讜讗转诐 讜讗讞专 讻讱 诪讻谞讬住讬谉 讗讜转诐 诇诪拽讜诐 讗讞专 讜讗讜转讜 讛讬拽祝 拽专讜讬 讘诇砖讜谉 转诇诪讜讚 讚讬专. 讛专讘 讛诪讗讬专讬 讝"诇.


讻转讜讘 讘转讜住驻讜转 讗讙讘 讚转谞讗 谞驻诇 诇讘讜专 讜讛讘讗讬砖 诪讬诪讬讜 转谞讗 讜讻讜'. 讜讚讜讞拽 讗诪讗讬 讛驻住讬拽 讘砖讜专 砖讛讻讛 讗转 讛讗砖讛. 注讜讚 讻转讜讘 讘转讜住驻讜转 讗讙讘 讚转谞谉 讻住讛讜 讻专讗讜讬 讘讘讜专 讜诇讗 讘注讬谞谉 诇诪转谞讬讬讛 讗讙讘 讚转谞讗 讘驻专拽 讗专讘注讛 讜讞诪砖讛 拽砖专讜 讻专讗讜讬 讚诪讬诇转讗 讚拽专谉 爪专讬讱 诇住讬讬诐. 讛"专 讗诇讬注讝专 诪讙专诪讬砖讗 讝"诇.


谞驻专爪讛 讘诇讬诇讛 讜讻讜'. 驻讬专讜砖 诇讗 讘谞注诇 砖诇讗 讻专讗讜讬 讛讜讗 讗讜诪专 讻谉 砖讛专讬 诪讻诇 诪拽讜诐 转讞讬诇转讜 讘驻砖讬注讛 讜住讜驻讜 讘讗讜谞住 讛讜讗 讜讞讬讬讘 讗诇讗 讘谞注诇 讻专讗讜讬 讜谞驻专爪讛 讛讻讜转诇 讘诇讬诇讛 讗讜 驻专爪讜讛 诇讬住讟讬诐 砖驻讟讜专. 讜砖诪讗 转讗诪专 讜诪讛 讛讜爪专讻谞讜 讘讻讱 讜讛诇讗 讗祝 讘讬爪讗讛 讜讛讝讬拽讛 讘诇讗 驻专讬爪讛 驻讟讜专 讘讗 诇讛砖诪讬注谞讜 砖讗诐 谞驻专爪讛 讘讬讜诐 讞讬讬讘 讘讻讚讬 砖讬讚注 讜讬讘讗 诇讛讜爪讬讗 讗转 爪讗谞讜 诪砖诐 诇诪拽讜诐 讗讞专 讗讜 诇砖诪专诐 注诇 讗讬讝讛 爪讚. 讛专讘 讛诪讗讬专讬 讝"诇.


讗讜 砖驻专爪讜讛 诇讬住讟讬诐. 讻转讘讜 讘转讜住驻讜转 讜讗讬爪讟专讬讱 诇讗砖诪讜注讬谞谉 讚讗驻讬诇讜 讛诇讬住讟讬诐 驻讟讜专讬谉 讻砖诇讗 讛讜爪讬讗讜讛. 讜讻转讘 讛专砖讘"讗 讝"诇 讜诪住转讘专讗 讚讗讚专讘讛 诪砖讜诐 爪专讬讻讜转讗 讚住讬驻讗 谞拽讟 专讬砖讗 讚讗转讗 诇讗砖诪讜注讬谞谉 讚讻诇 砖讛讜爪讬讗讜讛讜 拽讬讬诪讗 讘专砖讜转讬讛 讗驻讬诇讜 诇转砖诇讜诪讬 谞讝拽讜. 注"讻.


讛谞讬讞讛 讘讞诪讛. 讗谞注诇 讘驻谞讬讛 讻专讗讜讬 拽讗讬 讜拽转谞讬 讗讜 砖诪住专讛 诇讞专砖 砖讜讟讛 讜拽讟谉 讞讬讬讘. 讜讗"转 转讬拽砖讬 诪讛讻讗 诇专讘讬 讬讜讞谞谉 讚讗诪专 讘驻专拽 拽诪讗 讚砖讜专 诪讜转专 讜讘讜专 诪讙讜诇讛 砖诪住专讜 诇讞专砖 砖讜讟讛 讜拽讟谉 讞讬讬讘 讗讘诇 讘拽砖讜专 讜诪讻讜住讛 驻讟讜专 讜讛讻讗 拽转谞讬 讞讬讬讘 讻砖诪住专讜 诇讞专砖 砖讜讟讛 讜拽讟谉 讚拽讗讬 讗谞注诇 讘驻谞讬讛 讻专讗讜讬. 讜讬"诇 讚诇爪讚讚讬谉 拽转谞讬 讛谞讬讞讛 讘讞诪讛 讜谞注诇 讘驻谞讬讛 讻专讗讜讬 讗讜 砖诪住专讛 诇讞专砖 砖讜讟讛 讜拽讟谉 讜谞注诇 讘驻谞讬讛 砖诇讗 讻专讗讜讬 讜讛讻讬 诪驻专砖 诇讛 诇专讘讬 讬讜讞谞谉. 转诇诪讬讚 讛专"驻 讝"诇.


讙诪专讗 诪讗谉 转谞讗 讜讻讜'. 专讘讬 讬讛讜讚讛 讛讬讗. 讜诇讗 讗诪专讬谞谉 讚讛讬讗 专讘讬 讗诇注讝专 讘谉 讬注拽讘 讚讗诪专 讗讞讚 转诐 讜讗讞讚 诪讜注讚 砖砖诪专讜 砖诪讬专讛 驻讞讜转讛 驻讟讜专 讚注讚讬驻讗 诇讬讛 诇诪谞拽讟 转谞讗 讚诪转谞讬转讬谉. 讛专讗"讛 讝"诇 讜讛转讜住驻讜转 驻讬专砖讜 讘注谞讬谉 讗讞专.


专讘讬 讬讛讜讚讛 讛讬讗. 讛拽砖讜 讘转讜住驻讜转 讚专讘讬 讬讛讜讚讛 讚专讬砖 诇注讬诇 讜诇讗 讬砖诪专谞讜 诇讝讛 讜诇讗 诇讗讞专. 讜爪专讬讱 注讬讜谉 诪讗讬 拽讜砖讬讗 讚讛讗 诇讗 讗转讗 讛讗讬 诪讬注讜讟讗 讗诇讗 诇诪注讟 拽专谉 转诐 讚诇讗 谞讬诇祝 诇讛 诪诪讜注讚 诪谞讙讬讞讛 诇转诐 谞讙讬讞讛 诇诪讜注讚 讗讘诇 讜讚讗讬 砖谉 讜专讙诇 讚诪讜注讚讬诐 讜讚讗讬 讛讜讜 讘讻诇诇 拽专谉 诪讜注讚. 转诇诪讬讚 讛专"驻 讝"诇. 讜讻谉 转讬专抓 讛专讗"砖 讝"诇 讘转讜住驻讜转讬讜.


讛讗 讻住讛讜 驻讟讜专. 驻讬专砖 专砖"讬 讝"诇 讚诪讬注讟 讘砖诪讬专转谉 诪讚诇讗 诪讞讬讬讘 注讚 讚讟讗讬诐 诇讬讛. 讜转讬诪讗 讚讬诇诪讗 讻讬住讜讬 诪注讜诇讛 拽讗诪专 讚住诇拽讗 讚注转讱 讗诪讬谞讗 注讚 讚讟讗讬诐 诇讬讛 讜诪讗讬 诪讬注讟讛 讘砖诪讬专转谉 讗讬讻讗. 讜讬"诇 讘讚诇讗 诪爪专讬讱 注讚 讚讟讗讬诐 讛讜讗 讛讚讬谉 讚诇讗 诪爪专讬讱 讻讬住讜讬 诪注讜诇讛 讚讗诐 讻谉 讛讬讬谞讜 讻讟讗讬诐. 讛"专 讬砖注讬讛 讝"诇.
讜讛专砖讘"讗 讝"诇 讻转讘 讜讝"诇 讗祝 注诇 讙讘 讚讘注讬 讻住讜讬 讛专讗讜讬 讘讬谉 诇砖讜讜专讬诐 讘讬谉 诇讙诪诇讬诐 讜讘诪拽讜诐 讚砖讻讬讞谉 注讙诇讜转 讻讚讬 砖转讛讗 注讙诇讛 诪讛诇讻转 讜讟注讜谞讛 讗讘谞讬诐 讜讻诪讜 砖讻转讘转讬 诇诪注诇讛 讘驻专拽 讛驻专讛 诪讻诇 诪拽讜诐 拽专讬 诇讬讛 砖诪讬专讛 驻讞讜转讛 讜诪讬注讟 讘讛 讛转讜专讛 讻诇 砖诇讗 讞讬讬讘讛 诇讟诪讟诐. 讜讻谉 驻讬专砖 专砖"讬 讝"诇. 注"讻.
讜讛专讗"讛 讝"诇 讻转讘 讜讝"诇 讛讗 讻住讛讜 驻讟讜专. 讗驻砖专 诪讚诇讗 讻转讬讘 讜诇讗 讬讻住讛 讜讻转讬讘 讜诇讗 讬讻住谞讜 诪讬注讜讟讗 讛讜讗. 讜诪讜专讬 讗讞讬 谞专讗讛 诇驻专砖 诪讚讻转讬讘 诪注讬拽专讗 讙讘讬 讞讬讜讘讗 讻讬 讬驻转讞 讗讬砖 讘讜专 讗讜 讻讬 讬讻专讛 讗讬砖 讘讜专 讜诇讗 讬讻住谞讜 讛砖转讗 诪砖诪注 讗驻讬诇讜 讘讻讬住讜讬 讻诇 讚讛讜 诪讚诇讗 讻转讬讘 讻讬 讬驻转讞 讗讬砖 讘讜专 讗讜 讻讬 讬讻专讛 讗讬砖 讘讜专 讜谞驻诇 砖诪讛 砖讜专 讗讜 讞诪讜专 讘注诇 讛讘讜专 讬砖诇诐 讜讗诐 讻住讛讜 驻讟讜专 讛砖转讗 讛讜讛 诪砖诪注 讻讬住讜讬 讙诪讜专 讗讘诇 讘讻讬 讛讗讬 讙讜讜谞讗 讚讻转讬讘 诪砖诪注 讻诇 讚讛讜 讻讚驻专讬砖谞讗. 注讚 讻讗谉.
讗砖 讚讻转讬讘 砖诇诐 讬砖诇诐 讛诪讘注讬专 讗转 讛讘注专讛 讜讗祝 注诇 讙讘 讚诪讜拽诪讬谞谉 诇讬讛 诇拽诪谉 诇讚专砖讗 讗讞专讬转讬 讜讗诪专讬谞谉 驻转讞 讛讻转讜讘 讘谞讝拽讬 诪诪讜谞讜 讜住讬讬诐 讘谞讝拽讬 讙讜驻讜 诇讜诪专 诇讱 讗砖讜 诪砖讜诐 讞爪讬讜 讗驻砖专 诪讚讻转讬讘 讛诪讘注讬专 讜诇讗 讻转讬讘 诪讘注讬专 讗讜 诪诇讬砖谞讗 讬转讬专讛 讚讻转讬讘 讛诪讘注讬专 讗转 讛讘注专讛. 讛专讗"讛 讝"诇.


注讚 讚注讘讬讚 诇讬讛 讻注讬谉 讜讘注专. 讗祝 注诇 讙讘 讚讘专讬砖 诪讻诇转讬谉 讚专砖讬谞谉 诪讬谞讬讛 讗讝诇讗 诪诪讬诇讗 诪讻诇 诪拽讜诐 诪讚诇讗 讻转讬讘 讜讘注专讛 砖诪注 诪讬谞讛 讗讗讚诐 拽讗讬 讚讗讬 砖诪专讜 砖诪讬专讛 驻讞讜转讛 讜讗讝诇讗 诪诪讬诇讗 驻讟讜专. 讛"专 讬砖注讬讛 讝"诇.
讜讻谉 讻转讘 转诇诪讬讚 讛专"驻 讝"诇 讚诪讚讻转讬讘 讜讘注专 砖诪注 诪讬谞讛 讚讗讗讚诐 谞诪讬 拽讗讬 讜讗讘讛诪讛 谞诪讬 拽讗讬 讚讛讻讬 讛讜讬 驻砖讟讬讛 讚拽专讗 讜砖诇讞 讘注讬专讛 讜讘注专 讜诇讻讱 谞诪讬 讚专砖讬谞谉 讗讝诇讗 诪诪讬诇讗. 注"讻.
讜讻转讘 讛专讗"讛 讝"诇 讜讝"诇 注讚 讚注讘讬讚 讻注讬谉 讜讘注专. 讗祝 注诇 讙讘 讚讘专讬砖 诪讻讬诇转讬谉 讗诪专讬谞谉 讚诪砖诪注 讜讘注专 讚讗讝诇讗 诪诪讬诇讗 谞讛讬 讚诇讗 诪砖诪注 讚砖诇讞讛 讛讜讗 砖诇讜讞讬 讘讬讚讬诐 讗讘诇 讜讚讗讬 讘驻砖讬注讛 诪砖诪注. 注"讻.


谞讬转谞讬 砖讜专. 驻讬专讜砖 住转诐 砖讜专 讛讜讬 诪讜注讚. 讛"专 讗诇讬注讝专 诪讙专诪讬砖讗 讝"诇.


讛驻讜专抓 讙讚专 讘驻谞讬 讘讛诪转 讞讘讬专讜. 讙讚讜诇讬 讛诪讞讘专讬诐 驻讬专砖讜 讚讘专 讝讛 注诇 讛谞讝拽 讜诇讗 注诇 讛讻讜转诇 砖讗诐 注诇 讛讻讜转诇 讗驻讬诇讜 讛讜讗 专注讜注 讞讬讬讘 讘讚诪讬 专注讜注 讗祝 讘讬讚讬 讗讚诐. 讜讗诐 转驻专砖 砖讛讜讗 注讜诪讚 诇住转讬专讛 讜讬砖 讻讗谉 诪爪讜讛 讗诐 讻谉 讘讚讬谞讬 砖诪讬诐 讗讬谉 讻讗谉 讞讬讜讘. 讗诇讗 谞专讗讛 诇讬 讛讜讗讬诇 讜诪讻诇 诪拽讜诐 诪转讻讜讜谉 讛讜讗 诇讛讝讬拽 讜诇讗 诇诪爪讜讛 讞讬讬讘 讘讚讬谞讬 砖诪讬诐. 讜诪讻诇 诪拽讜诐 讛诐 诪讞讝讬拽讬诐 讗转 讚讘专讬讛诐 诪砖讗专 爪讚讚讬诐 讜讛讜讗 砖讗诐 讘讻讜转诇 讘专讬讗 讗转讛 诪讞讬讬讘讜 注诇 讛讻讜转诇 诇讘讚 讜诇讗 注诇 讛讘讛诪讛 讗讜 谞讝拽讬讛 诇诪讛 讗诪专讜 讛驻讜专抓 讙讚专 诇驻谞讬 讘讛诪转 讞讘讬专讜 讛讬讛 诇讜 诇讜诪专 讛驻讜专抓 讙讚专 讞讘讬专讜. 讜讻谉 诇诪讛 讙诇讙诇讜讛 注诇 注谞讬谉 讻讜谞住 爪讗谉 诇讚讬专 讜讬爪讗讛 讜讛讝讬拽讛. 讗诇讗 诇注谞讬谉 讛讘讛诪讛 谞讗诪专 讜诇注谞讬谉 谞讝拽讬讛 砖讗诐 讛讬讛 讛讻讜转诇 讘专讬讗 讜驻讜专抓 诇驻谞讬讛 讞讬讬讘 讛驻讜专抓 讘谞讝拽讬讛 讗祝 讘讚讬谞讬 讗讚诐 讜讗诐 专注讜注 讛讜讗 讛讜讗讬诇 讜驻砖注讜 讛讘注诇讬诐 驻讟讜专 讛驻讜专抓 讜讞讬讬讘讬诐 讛讘注诇讬诐 砖讛专讬 转讞讬诇转讜 讘驻砖讬注讛 讛讜讗 讜诪讻诇 诪拽讜诐 讘讚讬谞讬 砖诪讬诐 讞讬讬讘 砖讗驻砖专 讛讬讛 砖诇讗 转驻讬诇 讜诇讗 转讝讬拽. 讜讞讻诪讬 讛讚讜专讜转 砖诇驻谞讬谞讜 讛拽砖讜 注诇 讚讘专讬讛诐 诪诪讛 砖讗诪专讜 讘诪砖谞讛 讛讜爪讬讗讜讛 诇讬住讟讬诐 讜讻讜' 讜转讬专爪讜 讜讻讜' 讻诪讜 砖讻转讜讘 讘诪讙讬讚 诪砖谞讛 驻专拽 讚' 诪讛诇讻讜转 谞讝拽讬 诪诪讜谉. 讜讬砖 诇讞讝拽 讚讘专讬讛诐 砖讚讘专 讝讛 讛讜讗 讘讻诇诇 讚讬谞讗 讚讙专诪讬 讜诇讗 讘讻诇诇 讙专诪讗 讘谞讝拽讬谉 讜讛讜讗 砖讻讘专 讬讚注转 砖讛专讘讛 诪驻专砖讬诐 讟专讞讜 诇讬讬砖讘 诪讛 讛驻专砖 讬砖 讘讬谉 讚讬谞讗 讚讙专诪讬 诇讙专诪讗 讘谞讝拽讬谉 注讚 砖驻讬专砖讜 砖讻诇 砖讻讜讜谞讜转讬讜 诇讛讝讬拽 讜砖注诇 讬讚讜 诇讘讚 谞注砖讛 讛谞讝拽 讛讜讗 讚讬谞讗 讚讙专诪讬 讻讙讜谉 砖讜专祝 砖讟专讜转讬讜 砖诇 讞讘讬专讜 讜诪讞诇 砖讟专 讞讜讘 讗讞专 砖诪讻专讜. 讜讻诇 砖讗讬谉 讻讜讜谞讜转讬讜 诇讛讝讬拽 讗讜 砖讻讜讜谞转讜 诇讛讝讬拽 讗诇讗 砖讬砖 诪住讬讬注 诇讗讜转讜 讛谞讝拽 讛讜讗 讙专诪讗 讘谞讝拽讬谉 讜驻讟讜专 讻讙讜谉 诪讛 砖讗诪专讜 讘驻专拽 诇讗 讬讞驻讜专 诪专讞讬拽讬谉 讗转 讛住讜诇诐 诪谉 讛砖讜讘讱 讗专讘注 讗诪讜转 讻讚讬 砖诇讗 转拽驻讜抓 讛谞诪讬讬讛 讜讗诐 诇讗 讛专讞讬拽 讗专讘注 讗诪讜转 讗讬谉 讻讜讜谞转讜 诇讛讝讬拽. 讜讻谉 诪砖住讛 讻诇讘讜 砖诇 讞讘讬专讜 讘讞讘讬专讜 讗祝 注诇 驻讬 砖讻讜讜谞转讜 诇讛讝讬拽 讻讞 讗讞专 诪注讜专讘 讘讜. 讜讻谉 讗转讛 诪驻专砖 讗转 讻讜诇诐 注诇 驻讬 讚专讱 讝讜. 讜讗祝 讘讝讜 讗谞讜 讗讜诪专讬诐 诇讚注转 讙讚讜诇讬 讛诪讞讘专讬诐 砖讙专诪讗 讝讜 讛讜讗讬诇 讜讻讜讜谞转讜 诇讛讝讬拽 讜砖注诇 讬讚讜 诇讘讚 讘讗 讛谞讝拽 讛专讬 讛讜讗 讘讻诇诇 讚讬谞讗 讚讙专诪讬 讜讞讬讬讘 注诇 讛谞讝拽 讗讘诇 专注讜注 讛专讬 驻砖注 讞讘讬专讜 讜讙专诪讗 注诐 驻砖讬注转 讞讘讬专讜 驻讟讜专. 讛专讘 讛诪讗讬专讬 讝"诇.
讜讝讛 诇砖讜谉 转诇诪讬讚 讛专"驻 讝"诇 讗讬诇讬诪讗 讘讻讜转诇 讘专讬讗 讘讚讬谞讬 讗讚诐 谞诪讬 诇讞讬讬讘. 诇讻讗讜专讛 讗讘讛诪讛 拽讗诪专 讚诇讬讞讬讬讘 注诇讛. 讜拽砖讛 讚讛讗 转谞谉 讘诪转谞讬转讬谉 讗讜 砖驻专爪讜讛 诇讬住讟讬诐 驻讟讜专 讜讗诇讬住讟讬诐 谞诪讬 拽讗讬 讻讚驻讬专砖 讘诪砖谞讛. 讜诇讬讻讗 诇诪讬诪专 讚诇讗 拽讗讬 专拽 讗讘注诇 讛讘讛诪讛 讗讘诇 诇讬住讟讬诐 诪讞讬讬讘 讚诪讚拽转谞讬 住讬驻讗 讛讜爪讬讗讜讛 诇讬住讟讬诐 诇讬住讟讬诐 讞讬讬讘讬谉 诪砖诪注 讚诇讬住讟讬诐 诇讗 诪讞讬讬讘讬 讗诇讗 讘讛讜爪讗讛 讗讘诇 诇讗 讘谞驻专爪讛. 讜讬砖 诇讜诪专 讚诪转谞讬转讗 诇注谞讬谉 讬爪转讛 讜讛讝讬拽讛 讛讜讗 讚拽转谞讬 讚诇讬住讟讬诐 驻讟讜专讬谉 讗诇讗 讚讜拽讗 讘讛讜爪讬讗讜讛 讗讘诇 讛讻讗 诪讬讬专讬 诇注谞讬谉 讗讜谞住 讛讘讛诪讛 砖谞讙谞讘讛 讗讜 砖讗讘讚讛 讜诇讻讱 诪讞讬讬讘 讘驻专讬爪转 讛讻讜转诇 讻讬讜谉 砖讛讻讜转诇 讘专讬讗. 诪讬讛讜 诇讗 谞讛讬专讗 讚讜讚讗讬 讙诐 诇注谞讬谉 讗讜谞住 讛讘讛诪讛 诇讗 诪讞讬讬讘 讘驻专讬爪转 讛讻讜转诇 讻讬讜谉 砖讛讻讜转诇 讘专讬讗 讚讛讗 讙专诪讗 讘注诇诪讗 讛讜讗. 诇讻讱 谞专讗讛 讚讛讻讗 诇讗讜 讗讘讛诪讛 拽讗讬 讗诇讗 讗讻讜转诇 讜讻讜'. 讜诪砖谞讬 讘讻讜转诇 专注讜注 讜讗祝 注诇 驻讬 砖讗讬谉 讚讜诪讛 砖讬转讞讬讬讘 讘讚讬谞讬 砖诪讬诐 讗讻讜转诇 讻讬讜谉 讚专注讜注 讜讻讜' 讻讻转讜讘 讘转讜住驻讜转. 讗讬 谞诪讬 讬砖 诇讜诪专 讚讗讻讜转诇 谞诪讬 拽讗讬 讞讬讬讘 讘讚讬谞讬 砖诪讬诐 讚诪讻诇 诪拽讜诐 谞讛谞讛 讛讜讗 诪谉 讛讻讜转诇 注讚 砖讬讝讚诪谞讜 诇讜 驻讜注诇讬诐 诇转拽谉. 讜讻谉 诪砖诪注 讘住诪讜讱 讚拽讗诪专 诪讛讜 讚转讬诪讗 讻讬讜谉 讚诇诪住转专讬讛 拽讗讬 拽讗 诪砖诪注 诇谉. 注"讻.
讜讻谉 讻转讜讘 讘转讜住驻讜转 砖讗谞抓 讜讘转讜住驻讬 讛专讗"砖 讝"诇. 讜注讬讬谉 讘转讜住驻讜转 驻专拽 讛谞砖专驻讬谉 (住谞讛讚专讬谉 注"讝 讗)'. 讗讘诇 讛专讗"讛 讝"诇 讻转讘 讜讝"诇 讗讬诇讬诪讗 讘讻讜转诇 讘专讬讗 讘讚讬谞讬 讗讚诐 谞诪讬 诇讬讞讬讬讘 注诇 转砖诇讜诪讬 讛讘讛诪讛 砖讞讬讬讘 讜讚讗讬 诇砖诇诐 讗讜转讛 讻讬讜谉 砖谞注讘讚讛 讘砖讘讬诇 驻专讬爪转 讛讻讜转诇 砖驻专抓 讛讜讗 讚诪讝讬拽 讙诪讜专 讛讜讗 讗讘诇 讘讻讜转诇 专注讜注 砖讛讜讗 讻诇 砖注讛 讜砖注讛 注讜诪讚 诇讬驻讜诇 讛讬诇讻讱 讘讚讬谞讬 讗讚诐 讗讬谉 讘讜 讻讞 诇讞讬讬讘讜 讚讚讬诇诪讗 诇讗讜 讻诇讜诐 注讘讚. 讜诪讬讛讜 讘讘讗 诇爪讗转 讬讚讬 砖诪讬诐 讞讬讬讘 诇砖诇诐 讚讚讬诇诪讗 诇讗 讛讜讛 谞驻讬诇. 注"讻. 讜诇拽诪谉 讙讘讬 讛讗 讚讗诪专讬谞谉 诪讛讜 讚转讬诪讗 讻讬讜谉 讚诇诪讬住转专 拽讗讬 讻转讘 讜讝"诇 讛讗 讚讗诪专讬谞谉 诇诪住转专 拽讬讬诪讗 讘讚讬谉 讛讜讗 讚讛讜讬 诇谉 诇诪讬诪专 诇诪讬驻诇 拽讬讬诪讗 讚讛讗讬 诇讬砖谞讗 砖讬讬讱 讘讛 讟驻讬 讗诇讗 讗驻砖专 讚注讚讬驻讗 谞拽讟 讚讛讜讗 讙讜驻讬讛 诪讞讬讬讘 诇诪住转专讬讛 讘讬讚讬诐 讜注讘讬专讛 讘讬讚讜 讻砖砖讜讛讗 讗讜转讛 讘注讜诪讚转 讘讻诇 砖注讛 诇讬驻讜诇 讜诇讛讝讬拽. 注"讻.





诪讛专砖"讗 - 讞讬讚讜砖讬 讗讙讚讜转

讛专讜讗讛 讟讬"转 讻讜' 讞讚 讟讬"转 讻讜'. 讬砖 诇讚拽讚拽 讻讬讜谉 讚诇讗 讛专讗讜 诇讜 讗诇讗 讞讚 讟讬"转 砖讛讜讗 讛专"转 诪讟讜诪讗转讛 讗讻转讬 诇讗 讬爪讗谞讜 诪讬讚讬 住驻拽 讚诪注讬拽专讗 讚讗讬诪讗 讜讟讗讟讗转讬讛 讜讛专讗讛 诇讜 讞讚 讟讬"转 砖讛讜讗 讛专"转 诪诪谞讜 讜注"拽 讻讚诪砖谞讬 讟' 讘' 拽讗诪专讬谞谉 讗"讻 诪讛专讗讜讬 诇谞讜 诇讜诪专 砖讛专讗讜 诇讜 讻诇 讛转讬讘讛 砖讛讜讗 讟"讘 诪诇砖讜谉 讟讜讘讛 诪砖讛专讗讜 诇讜 讘' 讗讜转讬讜转 诪转讬讘转 讟讘注讜 砖讛专讗讜 诇讜 诪拽爪转 讛转讬讘讛 讜诇讗 讻讜诇讜 讜谞专讗讛 讗讞专 讗砖专 谞注讬讬谉 讘住' 拽讬谞讜转 讬砖 讚讘专讬诐 讘讙讜 砖砖专祝 讬讛讜讬拽讬诐 讗讜转诐 讜讛讬讜 讙' 讗"讘 讗讬讻讛 讬砖讘讛 讗讬讻讛 讬注讬讘 讗讬讻讛 讬讜注诐 讛讜住讬祝 注诇讬讛诐 讬专诪讬讛 讗谞讬 讛讙讘专 讙' 讗"讘 讻谞讙讚 讙' 讗"讘 讜讗"讻 诪驻谞讬 诪讛 讛拽讚讬诐 讗谞讬 讛讙讘专 诇讗讬讻讛 讬讜注诐 讜讛驻住讬拽 讘讬谉 讙' 讛专讗砖讜谞讜转 讜讛讜讗 诪讘讜讗专 讻讬 讘注讜谞讬谞讜 谞讞专讘 讛讘讬转 驻注诪讬诐 讘讬讜诐 讟' 讘讗讘 讜谞讬讟诇 诪讗转谞讜 讛讟讜讘 讛讙诪讜专 砖谞拽专讗 注"砖 讛讛专 讛讟讜讘 讛讝讛 讜谞砖转谞讛 讛讟' 讗砖专 讛讜讗 专诪讝 诇讟讜讘 讛讗诪讬转讬 讻诪"砖 诇注讬诇 诪讟讜讘讛 诇专注讛 讘讘' 讗讬讻讛 讛专讗砖讜谞讬诐 砖讛转讞讬诇 讘专讗砖讜谞讛 讟讜诪讗转讛 讜讙讜' 讜讘砖谞讬讛 讟讘注讜 讜讙讜' 讬讜专讜 注诇 讘' 讞讜专讘谞讜转 砖讛讬讜 讘讬讜诐 讟' 讘讗讘 讚诪讬讜谉 讘' 诇讜讞讜转 砖谞砖转讘专讜 讜砖诪讗 转讗诪专 驻住拽讛 讞"讜 讟讜讘讛 诪讬砖专讗诇 注"讻 讛讝讻讬专 讘讗讬讻讛 讛砖诇讬砖讬 讛讟' 讘诇砖讜谉 讟讜讘 讟讜讘讬诐 讛讬讜 讜讙讜' 讻讬 砖诐 诪住讬讬诐 讘讙讗讜诇讛 转诐 注讜谞讱 讜讙讜' 讬讜专讛 讻讬 讗讞专 砖谞讬 讛讞讜专讘谞讜转 诇讗 转砖转谞讛 讛讟' 注讜讚 讻讬 讗诐 诇讟讜讘 诇谞讜 讻诇 讛讬诪讬诐 讜讬讜诐 讟' 讘讗讘 讬讛驻讜讱 诇谞讜 诇砖砖讜谉 讜诇砖诪讞讛 诇讘谞讬谉 讛讛专 讛讟讜讘 讜诇讝讛 讻砖砖专祝 讬讛讜讬拽讬诐 讛讙' 讗讬讻讛 讞"讜 驻住拽讛 讟讜讘讛 诪讬砖专讗诇 讛谞专诪讝 讘讗讬讻讛 讬讜注诐 注"讻 讛讜住讬祝 讬专诪讬讛 诇诪诇讗讜转 讝讛 讜讛转讞讬诇 讘讗谞讬 讛讙讘专 讘讻诇 讛讙' 讟讬转讬"谉 讘诇砖讜谉 讟讜讘 注"砖 砖讬讛讬讜 讬砖专讗诇 讟讜讘 诇砖诪讬诐 讜诇讘专讬讜转 讜诇注爪诪诐 讜讛驻住讬拽 讘讜 讜讘讬谉 砖谞讬诐 讛专讗砖讜谞讬诐 讛诪讜专讬诐 讘讜 注诇 讘' 讛讞讜专讘谞讜转 讜讘讬谉 讛讗讞专讜谞讜转 讛诪讜专讛 讗砖专 诇讗 讬砖转谞讛 讛讟讜讘 讜诇讗 讬讘讗 专注讛 讜诇讝讛 诪注讬拽专讗 讛讘讬谉 讛诪拽砖讛 讚讛专讗讛 诇讜 专"转 诪讟讜讘 讜诇讻讱 讛拽砖讛 讜讚诇诪讗 专"转 诪讟讗讟讗转讬讛 讜诪砖谞讬 讞讚 讟' 拽讗诪专讬谞谉 讚诇讗 讛专讗讜 诇讜 专"转 讗诇讗 讛讟' 讛讗' 讜讛讜讗 讛专诪讝 注诇 讛讟' 讛讗' 诪讗讬讻讛 讬讜注诐 砖谞讗诪专 讘诇砖讜谉 讟讜讘 讜驻专讬讱 讜讚诇诪讗 诇讛讻讬 讛专讗讜 诇讜 讞讚 讟' 砖讛专讗讜 诇讜 讞讜专讘谉 讘讬转 专讗砖讜谉 砖讛转讞讬诇 讘讜 讘讗讬讻讛 讛专讗砖讜谉 讟讜诪讗转讛 讜讙讜' 讜诪砖谞讬 讟' 讘' 拽讗诪专讬' 砖讛讜讗 诪诇砖讜谉 讟讜讘 讜驻专讬讱 讗讬诪讗 讟' 讘' 讛专讗讜 诇讜 讞讜专讘谉 讘讬转 砖谞讬 砖讛转讞讬诇 讘讗"讘 讛砖谞讬 讟讘注讜 讜讙讜' 讜诪砖谞讬 讗诇讗 讻讚住"讚 诪注讬拽专讗 讚诇讗 讛专讗讜 诇讜 讗诇讗 讞讚 讟' 讜讻讬讜谉 讚讞讚 讟讬"转 讛专讗砖讜谞讛 砖讘诪拽专讗 讛讜讗 讟讜讘 讜讚讗讬 讗讜转讛 讛讟讬"转 讛专讗讜 诇讜 砖讛讬讗 砖讛讜讝讻专讛 讘讗"讘 讛讙' 讟讜讘讬诐 讛讬讜 讜讙讜' 讗砖专 诇讗 转砖转谞讛 注讜讚 诇专注讛 讞"讜 讜拽"诇 讜讛讜讗 讻讜讜谞转 讛讻转讜讘 砖讗诪专 讚讜讚 注砖讛 注诪讬 讗讜转 诇讟讜讘讛 讜讙讜' 讚讛讬讬谞讜 讗讜转 讛讟' 砖讛讬讗 诪专诪讝 讘讞诇讜诐 注诇 讛讟讜讘讛 注砖讛 讜拽讬讬诐 讘讬 讜讗诪专 讬专讗讜 砖讜谞讗讬 讜讬讘讜砖讜 讜讙讜' 注"讚 砖讗诪专讜 讘驻' 讛专讜讗讛 诪注讜诇诐 诇讗 专讗讛 讚讜讚 讞诇讜诐 讟讜讘 讜讗讞讬转讜驻诇 诇讗 专讗讛 讞诇讜诐 专注 讜诇讝讛 讗诪专 讗谞讬 讜讚讗讬 诇讗 讗专讗讛 讗讜转讛 讛讟' 诇讟讜讘讛 讗讘诇 讬专讗讜 讘讞诇讜诐 讗讜转讛 讛讟' 诇讬 诇讟讜讘讛 砖讜谞讗讬 砖讛讜讗 讗讞讬转讜驻诇 讜砖讗专 砖讜谞讗讬讜 讜拽"诇:


讛住驻讚 讘讞诇讜诐 讞住讜 注诇讬讜 讜驻讚讗讜讛讜 讻讜' 讛"诪 讘讻转讘讗 砖讛讛"讗 讘诪拽讜诐 讛讞' 讚讗讬谉 讞诇讜诐 讘诇讗 讚讘专讬诐 讘讟诇讬诐 讜讗讝 讬讛讬讛 讞住 驻讚 讜拽"诇:


住诇讬拽 驻专拽 砖讜专 砖谞讙讞 讗转 讛驻专讛





诪讛专"诐

讚"讛 诇诪讬谞讛讜 诪讬讘砖讛 讜讻讜' 讚讻讗诇讜 讟专驻讜转 诪砖诪注 讚讗讬 讛讜讛 讻转讬讘 诇诪讬谞讛讜 讘爪讬讜讜讬 砖诇 讚砖讗讬诐 讛讬讛 讗住讜专 诇讛专讻讬讘 砖谞讬 讚砖讗讬诐 讝讛 讘讝讛 专"诇 讜讗"讻 砖"诪 讚诪诇诪讬谞讛讜 诇讞讜讚 讬诇驻讬谞谉 讗讬住讜专 讻诇讗讬诐 讜讬砖 诇讛拽砖讜转 诪谞讗 诇讛讜 诇转讜住' 讛讗 讚诇诪讗 讛"拽 讛转诐 讚讗讬 讛讜讛 讻转讬讘 诇诪讬谞讛讜 讙讘讬 讚砖讗讬诐 讛讜讛 讬诇驻讬谞谉 诇讬讛 诪诇诪讬谞讛讜 讚讛专讘注转 讘讛诪讛 讚讜诪讬讗 讚讗诪专讬谞谉 讛讻讗 讘砖诪注转讬谉 讜讬砖 诇转专抓 讚讻讬 诪注讬讬谞转 讛转诐 诇诇"诪 讛讻讗 讚讛讻讬 讗讬转讗 讛转诐 讘驻讗"讟 讛专讻讬讘 砖谞讬 讚砖讗讬诐 诪讛讜 讜讻讜' 讻讬讜谉 讚诇讗 讻转讬讘 讘讛讜 诇诪讬谞讛讜 驻讬专讜砖 讘爪讬讜讜讬 砖诇 讛拽讘"讛 讗诇讗 讛诐 讘注爪诪诐 谞砖讗讜 拽"讜 诪讗讬诇谞讜转 讜讛讜爪讬讗讜 讛讚砖讗讬诐 诇诪讬谞讬讛诐 诇讗 诪讬讞讬讬讘 讗讜 讚诇诪讗 讻讬讜谉 讚讗住讻讬诐 讛拽讘"讛 讗讬讚讬讬讛讜 讻诪讗谉 讚讻转讬讘 讘讛讜 诇诪讬谞讛讜 讚诪讬 讜讗讬 专"诇 诪讟注诐 讚讬诇驻讬谞谉 诇诪讬谞讛讜 诇诪讬谞讛讜 诪讛专讘注转 讘讛诪讛 诇讗 讛讜讬 砖讬讬讱 诇讞诇拽 讘讬谉 讗讬 讻转讬讘 讘讛讜 诇诪讬谞讛讜 讘爪讬讜讜讬 砖诇 讛拽讘"讛 讗讜 讘砖注转 诪注砖讛 砖讛讜爪讬讗讜 诪注爪诪谉 讜拽"诇:





讞讻诪转 砖诇诪讛

讙诪' 讜驻讚讗讜讛讜 讛谞讬 诪讬诇讬 讘讻转讘讛 谞"讘 驻讬' 讜讗讜转讬讜转 讛住驻讚 讛讜讗 讞住 驻讚 讻诇讜诪专 砖讞住讜 注诇讬讜 诪谉 讛砖诪讬诐 讜驻讚讗讜讛讜 讜拽"诇:


专砖"讬 讘讚"讛 讻诇讗讬诐 讻讜' 讘讗专抓 讛讜讗 讜讻诇 讞讜讘转 讻讜' 讻爪"诇:


转讜住' 讘讚"讛 讛诪专讘讬注 讻讜' 讞讬转 讛讬诐 讛讗讬讱 诇讜拽讛 讗诇讗 讻讜' 讻爪"诇:





诪讛专"诐 砖讬祝

讘转讜住' 讘讚"讛 诇诪讬谞讛讜 诪讬讘砖讛 讜讗"转 讜诪讛 爪专讬讱 讜讻讜' 诪砖诪注 讜讻讜'. 拽爪转 拽砖讛 讚诇诪讗 讗讬 讛讜讬 讻转讬讘 诇诪讬谞讛讜 讘讚砖讗讬诐 讛讜讬 讬诇驻讬谞谉 诪讙"砖 讘讚砖讗讬诐. 讜诪讛专"诐 讝"诇 转讬专抓 讚注"讻 诪砖诪注 讗讬 讻转讬讘 讘讙讜驻讬讛 讛讜讬 讬诇驻讬谞谉 讘诇讗 讙讝讬专讛 砖讜讛 讚讗讬 诪讙讝讬专讛 砖讜讛 讛砖转讗 谞诪讬 讚诇讗 讻转讬讘 讗爪诇 讛爪讜讜讬 诪"诪 讗爪诇 讛注砖讬讬讛 讻转讬讘 诇诪讬谞讛讜 讜谞讬诇祝 诇诪讬谞讛讜 讘讙讝"砖 讗注"讻 [讚诇讗讜 诪讙讝讬专讛 砖讜讛] 讻讜' 讜诇驻讬专讜砖讜 爪"诇 讚诇驻讬 转讬专讜抓 讛转讜住' 讛讗 讚诇讗 讬诇驻讬谞谉 讛讙讝"砖 诪砖讜诐 讚诇讗 谞砖诪注 讗讬住讜专 讻诇讗讬诐 诪诇诪讬谞讛讜 诇讞讜讚讗 讗讬 诇讗讜 讗转 讞讜拽讜转讬 讻讜' 讜讞讜拽讬诐 砖讞拽拽转讬 诇讱 讻讘专 诪砖诪注 砖讻转讘转讬 讗爪诇讜 诇诪讬谞讛讜 讚讛讬讬谞讜 诇诪讬谞讛讜 讚爪讬讜讜讬 [讜讗"讻 讘讚讙讬诐 讚讻转讬讘 讘讬讛 诇诪讬谞讛讜 讘爪讬讜讜讬 讗祝 讚诇讗 讗讬讬专讬 讘讬讛 拽专讗 讚讞讜拽讬诐 诪"诪 讬诇驻讬谞谉 讘讙讝"砖 诪诇诪讬谞讛讜 讚讬讘砖讛 讚拽讗讬 谞诪讬 注诇讬讬讛讜 讗讘诇 讙讘讬 讚砖讗讬诐 诇讗 诪讛谞讬 讙讝"砖 讚诇诪讬谞讛讜 讚注"讻 诇讗 诪爪讬 拽讗讬 注诇讬讬讛讜. 讞讜拽讬诐 砖讞拽拽转讬 诇讱 讚诪砖诪注 砖讻转讘转讬 讗爪诇讜 诇诪讬谞讛讜 讙讘讬 爪讬讜讜讬] 讜讝讛 讚讜讞拽 讙诐 诇驻讬"讝 注讚讬驻讗 讛讜"诇 诇讛转讜住' 诇讗拽砖讜讬讬 [拽讜讚诐 讚谞讞转讜 诇转讬专讜爪讬诐 讚讞讜拽讬诐 讻讜'] 诪讗讬 讗讘注讬讗 诇讬讛 诇专讘讬谞讗 讛转诐 讘讚砖讗讬诐 讜诇讗 讗讬驻砖讟讗 转讬驻讜拽 诇讬讛 诪讙讝"砖 讚诇诪讬谞讛讜 讚注砖讬讬讛 讚诪"砖 讻诪讜 讛讻讗 讚讬诇驻讬谞谉 诪讙讝"砖 讚诇诪讬谞讛讜 讜拽"诇. 诇讻谉 谞"诇 讻驻砖讜讟讜 讚诪砖诪注 诇讛讜 诪讚拽讗诪专 诪讬 讗诪专讬' 讗注"讙 讚诇讗 讻转讬讘 诇诪讬谞讛讜 讘讚砖讗讬诐 讻讬讜谉 讚讗住讻讬诐 拽讜讘"讛 注诇 讬讚讬讬讛讜 讻讜' 讜讛讜讗 拽砖讛 (谞"诇 拽讜砖讬转诐. 讻"讝 讘诪讜住讙专) [讘砖诇诪讗 讗讬 谞讬诪讗] 讚诇诪讬谞讛讜 讙讜驻讗 诪砖诪注 诪谞讬讛 讚诇诪讬谞讛讜 讚讜拽讗 讜诇讗 讘注专讘讜讘讬讗 讻诇讗讬诐 砖驻讬专 讗讘诇 诇讙讝"砖 讛讗 诇讗 讻转讬讘 讜诪谉 讛讛住讻诪讜转 讗讬讱 谞讬诇祝 讙讝"砖 [讗讘诇 诪诇诪讬谞讛讜 讚注砖讬讬讛 驻砖讬讟讗 讚讗讬谉 讛"讗 诇诪讬诇祝 讘讙讝"砖 诪诇诪讬谞讛讜 讚诇讗 砖讬讬讱 专拽 讘诇诪讬谞讛讜 讚讙讘讬 爪讬讜讜讬 讚讬诇驻讬' 讘讙讝"砖 讚讛爪讬讜讜讬 讚诇诪讬谞讛讜 讛讬讛 诇讗住讜专 讻诇讗讬诐. 讗讘诇 讘诪讛 讚讻转讬讘 讘注砖讬讬讛 讘诪讛 砖注砖讜 诪注爪诪谉 诇讗 砖讬讬讱 讝讛 讜拽"诇]:





讘谉 讬讛讜讬讚注

砖讈址讗植诇值谞执讬 讗执诐 谞侄讗直诪址专 讘旨指讛侄诐 '讟讜止讘' 讗执诐 诇指讗讜. 砖讈侄讗值讬谞执讬 讬讜止讚值注址 讗执诐 谞侄讗直诪址专 讘旨指讛侄诐 '讟讜止讘' 讗执诐 诇指讗讜. 讻诇 讗讚诐 讬砖转讜诪诐 注诇 讛讚讘专 讛讬转讻谉 讙讘专讗 专讘讗 讻专讘讬 讞讬讬讗 讘专 讗讘讗 诇讗 讛讬讛 讬讜讚注 驻住讜拽 砖诇 转讜专讛 讛讬讚讜注 诇转讬谞讜拽转 砖诇 讘讬转 专讘谉 讜讗讬讱 讬讗诪专 '讗值讬谞执讬 讬讜止讚值注址' 讗诐 谞讗诪专 讘讛诐 讟讜讘? 讜谞专讗讛 诇讬 讘住"讚 讬讚讜注 砖讬砖 诇砖讜谉 讛讟讘讛 讚诪砖诪注讜转讜 转诪讬诪讜转 讻诪讜 砖讗诪专讜 专讘讜转讬谞讜 讝"诇 讘转讜专转 讻讛谞讬诐 讘驻住讜拽 诇止讗 讬指诪执讬专 讗止转讜止 讟讜止讘 讘职旨专指注 (讜讬拽专讗 讻讝, 讬) 砖讛讜讗 专爪讜谞讜 诇讜诪专 转诐 讘讘注诇 诪讜诐 注讬讬谉 砖诐.
讜讛谞讛 讘讜讚讗讬 专讘讬 讞讬讬讗 讘专 讗讘讗 讛讜讛 讬讚注 讚讻转讬讘 讘讚讘专讜转 讗讞专讜谞讜转 诇职诪址注址谉 讬执讬讟址讘 诇指讱职 (讚讘专讬诐 讛, 讟讜) 讜诇讗 讻转讬讘 讛讻讬 讘讚讘专讜转 专讗砖讜谞讜转 (砖诪讜转 讻, 讬讗) 讜诇讻谉 诇讗 讗诪专 诇讜 讗讬谞讬 讬讜讚注 讗诐 谞讗诪专 讘讛诐 '诇职诪址注址谉 讬执讬讟址讘' 讜讻谉 讛砖讜讗诇 诇讗 讗诪专 诇讜 诇诪讛 诇讗 讻转讬讘 '诇职诪址注址谉 讬执讬讟址讘 诇指讱职' 讗讱 专讘讬 讞讬讬讗 讘专 讗讘讗 讛讜讛 诪驻专砖 '讬执讬讟址讘 诇指讱职' 诇砖讜谉 转诪讬诪讜转 讻讬 讛诪讘讝讛 讗讘讬讜 讜讗诪讜 讬讘讗 诇讬讚讬 住诪讜转 注讬谞讬诐 讚讻转讬讘 讘诪砖诇讬 (诪砖诇讬 诇, 讬讝) 注址讬执谉 转执旨诇职注址讙 诇职讗指讘 讜职转指讘讜旨讝 诇执讬拽植旨讛址转 讗值诐 讬执拽职旨专讜旨讛指 注止专职讘值讬 谞址讞址诇 讜职讬止讗讻职诇讜旨讛指 讘职谞值讬 谞指砖侄讈专 讜注诇 讻谉 讗诪专 '讻址旨讘值旨讚 讗侄转 讗指讘执讬讱指 讜职讗侄转 讗执诪侄旨讱指 诇职诪址注址谉 讬执讬讟址讘 诇指讱职' 讻诇讜诪专 转讛讬讛 转诪讬诐 讜诇讗 转讞住专 诪诪讱 讛注讬谞讬诐.
讜注讜讚 讙诐 讻谉 讘讻讘讜讚 讗讞讚 讜讗讞讚 讬讛讬讛 讛讗讚诐 转诪讬诐 诪爪讚 讛谞驻砖 讚讻转讬讘 (诪砖诇讬 讗, 讞) 砖职讈诪址注 讘职旨谞执讬 诪讜旨住址专 讗指讘执讬讱指 讜职讗址诇 转执旨讟止旨砖讈 转旨讜止专址转 讗执诪侄旨讱指, 讻执旨讬 讘值谉 讛指讬执讬转执讬 诇职讗指讘执讬 专址讱职 讜职讬指讞执讬讚 诇执驻职谞值讬 讗执诪执旨讬 讜址讬止旨专值谞执讬 讜址讬止旨讗诪侄专 诇执讬 讬执转职诪指讱职 讚职旨讘指专址讬 诇执讘侄旨讱指 (诪砖诇讬 讚, 讙- 讚) 讜讻讗诇讛 驻住讜拽讬诐 专讘讬诐 讛诪讜专讬谉 转诪讬诪讜转 讛讗讚诐 讛讜讗 注诇 讬讚讬 砖讬讛讬讛 谞砖诪注 诇讗讘讬讜 讜讗诪讜 讜讻讬讜谉 讚专讘讬 讞谞讬谞讗 讘谉 讚讜住讗 讚专讬砖 '讬执讬讟址讘 诇指讱职' 诇砖讜谉 转诪讬诪讜转 讜诇讗 诇砖讜谉 讟讜讘讛 诇讻讱 谞转讬讬砖讘 讛讟注诐 讗爪诇讜 诇诪讛 讘讚讘专讜转 专讗砖讜谞讜转 诇讗 讻转讬讘 '讬执讬讟址讘 诇指讱职' 讻讬 拽讜讚诐 诪转谉 转讜专讛 讻诇 讛诪讜诪讬谉 砖诇讛诐 谞转专驻讗讜 讜诇讗 谞砖讗专 讗讚诐 讘注诇 诪讜诐 讜讙诐 诪爪讚 讛谞驻砖 讛讬讜 转诪讬诪讬诐 砖驻住拽讛 讝讜讛诪转诐 讜诪讗讞专 讚讛讬讜 转诪讬诪讬诐 诪爪讚 讛讙讜祝 讜诪爪讚 讛谞驻砖 诇诪讛 讬爪讟专讱 诇讜诪专 '诇职诪址注址谉 讬执讬讟址讘 诇指讱职'? 讻讬 讗诪专讜 专讘讜转讬谞讜 讝"诇 注诇 诪注诪讚 讛专 住讬谞讬 谞讗诪专 讻只旨诇指旨讱职 讬指驻指讛 专址注职讬指转执讬 讜旨诪讜旨诐 讗值讬谉 讘指旨讱职 (砖讬专 讛砖讬专讬诐 讚, 讝) 讗讱 讗讞专 砖讞讟讗讜 讘注讙诇 讜讞讝专讜 讛诪讜诪讬谉 诇讙讜祝 讜诇谞驻砖 讗诪专 讘讚讘专讜转 讗讞专讜谞讜转 '诇职诪址注址谉 讬执讬讟址讘 诇指讱职' 讚讛砖转讗 讗爪讟专讬讱 诇讛讜 讘专讻讛 讝讜.
讜讻诇 讝讛 讛讜讛 住讘专 专讘讬 讞讬讬讗 讘专 讗讘讗 诪注讬拽专讗 讗讱 注转讛 砖砖讗诇 诇讜 讛讞讻诐 讛砖讜讗诇 砖讛讜讗 专讘讬 讞谞讬谞讗 讘谉 注讙讬诇: 诪执驻旨职谞值讬 诪址讛 讘旨址讚旨执讘旨职专讜止转 讛指专执讗砖讈讜止谞执讬诐 诇止讗 谞侄讗直诪址专 讘旨指讛侄诐 '讟讜止讘' 讜旨讘址讚旨执讘旨职专讜止转 讛指讗址讞植专讜止谞执讬诐 谞侄讗直诪址专 '讟讜止讘'? 讛专讙讬砖 专讘讬 讞讬讬讗 讘专 讗讘讗 讻讬 讛砖讜讗诇 专讘讬 讞谞讬谞讗 讘谉 注讙讬诇 诪驻专砖 '诇职诪址注址谉 讬执讬讟址讘 诇指讱职' 诇砖讜谉 讟讜讘讛 讞讚讗 砖讚拽讚拽 砖诇讗 诇转驻讜住 诇砖讜谉 讛讻转讜讘 砖诇讗 讗诪专 诇讗 谞讗诪专 '讬执讬讟址讘 诇指讱职' 讗诇讗 讗诪专 '讟讜止讘'? 砖诪注 诪讬谞讛 讚讚专讬砖 讬执讬讟址讘 诇砖讜谉 讟讜讘 讜讟讜讘讛 讜诇讗 诇砖讜谉 转诪讬诪讜转, 讜注讜讚 讗诐 诪驻专砖 诇砖讜谉 转诪讬诪讜转 诪讗讬 拽砖讬讗 诇讬讛 讜讛诇讗 讘讚讘专讜转 专讗砖谞讜转 诇讗 讗爪讟专讬讻讜 诇讛讗讬 诪讬诇转讗 讻讬 讘讗讜转讜 讝诪谉 谞讗诪专 注诇讬讛诐 '讻只旨诇指旨讱职 讬指驻指讛 专址注职讬指转执讬 讜旨诪讜旨诐 讗值讬谉 讘指旨讱职' 砖讛讬讜 转诪讬诪讬诐 诪爪讚 讛谞驻砖 讜诪爪讚 讛讙讜祝 讚讻诇 诪讜诪讬谉 砖诇讛诐 谞住转诇拽讜 讜谞转专驻讗讜 诪讛诐 讜讻诇 砖讻谉 讚诇讗 诇讛讜讬 诇讛讜 诪讜诪讬谉 诪讞讚砖 讜诇诪讗讬 讗爪讟专讬讱 诇讘砖专诐 讘讻讱?
讜注诇 讻谉 讛讘讬谉 讚诪驻专砖 '讬执讬讟址讘 诇指讱职' 注诇 讟讜讘讛 讜诇讻讱 讗诪专 诇讜 注址讚 砖讈侄讗址转旨指讛 砖讈讜止讗植诇值谞执讬, 诇指诪旨指讛 谞侄讗直诪址专 讘旨指讛侄诐 '讟讜止讘', 砖讈址讗植诇值谞执讬 讗执诐 谞侄讗直诪址专 讘旨指讛侄诐 '讟讜止讘' 讻讬 讗谞讬 讛讬讬转讬 诪驻专砖 讬讟讘 诇讱 诇砖讜谉 转诪讬诪讜转 讜讗讬谞讬 诪驻专砖 诇砖讜谉 讟讜讘 讜讟讜讘讛 诇讻谉 诇驻讬 驻讬专讜砖 讝讛 砖讗转讛 诪驻专砖 转诇讱 讗爪诇 专讘讬 转谞讞讜诐 讻讬 转诪爪讗 讗爪诇讜 诪住转诪讗 讬砖讜讘 注诇 砖讗诇转讱 讜拽讜砖讬讬转讱.



讛指专讜止讗侄讛 讟值讬"转 讘旨址讞植诇讜止诪讜止, 住执讬诪指谉 讬指驻侄讛 诇讜止. 谞专讗讛 诇讬 讘住"讚 讟' 讘旨址讞植诇讜止诐 [95] 注讜诇讛 诪住驻专 讬指驻侄讛 [95] 讜诇讝讛 讗诪专 住执讬诪指谉 讬指驻侄讛 诇讜止.
讜注讜讚 谞专讗讛 诇讬 讘住"讚 讟值讬"转 [419] 注诐 讛讻讜诇诇 讙讬诪讟专讬讗 转"讱 讻诪谞讬谉 住执讬诪指谉 讬指驻侄讛 诇指讗指讚指诐 讘旨址讞植诇讜止诐 [416] 注诐 讛讻讜诇诇 讚' 转讬讘讜转.
讜谞专讗讛 诇讬 注讜讚 讟注诐 讗讞专 讚讗讬讻讗 住执讬诪指谉 讬指驻侄讛 讘讗讜转 讟' 讜讛讜讗 讚讻转讘讜 讛诪驻专砖讬诐 诪住驻专 讛转砖注讛 诇讗 讬诪讜讟 诇注讜诇诐 讚专讱 诪砖诇 讗诐 转讻驻讜诇 诪住驻专 讛转砖注讛 讬讛讬讛 讬"讞 讜讗讜转讬讜转 讬"讞 讘诪住驻专 拽讟谉 讟' 讜讗诐 转讻驻讜诇 讬"讞 讬讛讬讛 诇"讜 讜讗讜转讬讜转 诇"讜 讘诪住驻专 拽讟谉 讟'. 讜讗诐 转讻驻讜诇 诇"讜 讬讛讬讛 注"讘 讜讘诪住驻专 拽讟谉 讟'. 讜讗诐 转讻驻讜诇 注"讘 讬讛讬讛 拽诪"讚 讜讘诪住驻专 拽讟谉 讟'. 讜讗诐 转讻驻讜诇 拽诪"讚 讬讛讬讛 专驻"讞 讜讘诪住驻专 拽讟谉 讬"讞 讜讗讜转讬讜转 讬"讞 讘诪住驻专 拽讟谉 讟' 讜讞讜讝专 讛讚讘专 讞诇讬诇讛 谞诪爪讗 讛诪住驻专 诇讗 讬诪讜讟 讻讬 讻诇 诪讛 砖讗转讛 诪讜住讬祝 讻驻诇 讞讜讝专 诇讛讬讜转 讟'.
讜讘讝讛 驻专砖讜 讛讟注诐 砖拽讜专讬谉 诇砖诐 讛讜讬志讛 讘诪诇讜讬 讛讛讬"谉 讘砖诐 讘"谉 讜讗讬谉 讗讜诪专讬诐 谞"讘 讻诪讜 砖讗讜诪专讬诐 注"讘 住"讙 诪"讛 讜讛讬讬谞讜 讻讬 注"讘 住"讙 诪"讛 讻诇 讗讞讚 讜讗讞讚 讘诪住驻专 拽讟谉 讟' 讗讱 讗诐 讬讗诪专 谞"讘 诇讗 讬讛讬讛 讘诪讜注讚 拽讟谉 讟'. 诇讻讱 讗讜诪专讬诐 讘"谉 讻讬 谞讜谉 讚诪谞爪驻"讱 讘诪讜注讚 拽讟谉 讝'. 讜注诐 讘' 讛专讬 讟' 注讚 讻讗谉 讚讘专讬讜.
讜诇讻谉 讛指专讜止讗侄讛 讟值讬"转 讘旨址讞植诇讜止诪讜止 住执讬诪指谉 讬指驻侄讛 讛讜旨讗 诇讜止 讛讜讗 诇讜 讻讬 诪住驻专 讟' 诇讗 讬诪讜讟 诇注讜诇诐 讜诇讻谉 诪讜专讬诐 诇讜 讘讞诇讜诐 砖诇讗 讬诪讜讟.
讜注讜讚 谞专讗讛 诇讬 讘住"讚 注诇 驻讬 诪讛 砖讻转讘 讛专讘 讙谞讝讬 讬讜住祝 (讚祝 驻讞) 讚诇注转讬讚 讻砖讬讘注专 专讜讞 讛讟讜诪讗讛 诪谉 讛讗专抓 讗讝 讬讛讬讛 砖诪讬专讛 诪注讜诇讛 诪讗专讘注 专讜讞讜转 讜讬讛讬讛 讛注讜诇诐 讻讚诪讜转 讟' 砖讛讜讗 砖诇砖讛 讚驻谞讜转 讜专讘讬注讬转 讟驻讞 讜讻诪讜 砖讗诪专讜 讘讝讜讛专 讛拽讚讜砖 注诇 诇讜讝 砖讗讬谉 砖讜诇讟 讘讛 诪讬转讛 诪驻谞讬 砖谞讘专讗转 讘讗讜转 讟讬"转 注讬讬谉 砖诐. 讜诇驻讬 讝讛 讙诐 讝讛 讬讛讬讛 讟注诐 谞讻讜谉 诇诪讗诪专 讛讙诪专讗 讚'讛指专讜止讗侄讛 讟值讬"转 讘旨址讞植诇讜止诪讜止 住执讬诪指谉 讬指驻侄讛 诇讜止'.
讜诇驻讬 讝讛 讚诪住驻专 讛转砖注讛 讛讜讗 讛诪讜讘讞专 砖讘诪住驻专讬诐 诇讻谉 诪住驻专 专驻"讞 谞讬爪讜爪讜转 讗诐 谞讞诇拽讛讜 诇转砖注讬讜转 讬讛讬讛 讘讜 诇"讘 驻注诪讬诐 转砖注讛 [9脳32=288] 诇专诪讜讝 砖讬讗讬专讜 讘讛诐 诇"讘 谞转讬讘讜转 讞讻诪讛 砖讛讬讗 住驻讬专讛 转砖讬注讬转.
讜讘讝讛 讬讜讘谉 (讬砖注讬讛 谞讝, 讗) 讛址爪址旨讚执旨讬拽 讗指讘指讚 讜职讗值讬谉 讗执讬砖讈 砖指讉诐 注址诇 '诇值讘' 讗诇讜 讛专驻"讞 谞讬爪讜爪讜转 砖讛诐 诇"讘 驻注诪讬诐, 讛诐 砖讬讬讻讬诐 诇爪讚讬拽 砖讛讜讗 讗讞讜讝 讘讬住讜讚 砖讛讜讗 住驻讬专讛 转砖讬注讬转 诪注讬诇讗 诇转转讗 讜讛讞讻诪讛 住驻讬专讛 转砖讬注讬转 诪转转讗 诇注讬诇讗. 讜讝讛讜 砖谞讗诪专 讚址旨讘职旨专讜旨 注址诇 '诇值讘' 讬职专讜旨砖指讈诇址鈥嵵醋� 讜职拽执专职讗讜旨 讗值诇侄讬讛指 讻执旨讬 诪指诇职讗指讛 爪职讘指讗指讛旨 (讬砖注讬讛 诪, 讘) 砖讘谞讬谉 讬专讜砖诇讬诐 转诇讜讬 讘转讬拽讜谉 专驻"讞 谞讬爪讜爪讜转 砖讛诐 诇"讘 驻注诪讬诐 转砖注讛.
讜谞专讗讛 诇专诪讜讝 注讜讚 拽讜讚诐 讗讜转讬讜转 '诇值讘' 讬砖 讗讜转讬讜转 '讗址讱职' 砖讛讜讗 诇砖讜谉 诪讬注讜讟 讻讬 讗诇讜 讛专驻"讞 谞讬爪讜爪讬谉 砖讛诐 诇"讘 转讞讬诇转诐 讛讬讛 讘讛诐 诪讬注讜讟 讗讘诇 讗讞专 讗讜转讬讜转 '诇值讘' 讬砖 讗讜转讬讜转 '讙旨址诐' 砖讛讜讗 诇砖讜谉 专讘讜讬 专诪讝 砖讗讞专讬转诐 讬讛讬讜 讘专讘讜讬 讜讙讚诇讜转 讻诪讜 砖谞讗诪专 讜职讗执诐 讛指讬指讛 专值讗砖执讈讬转职讱指 诪执爪职注指专 讗址讞植专执讬转职讱指 讬执砖职讉讙侄旨讛 诪职讗止讚 (讗讬讜讘 讞, 讝).



讗值讬诪指讗 "讜职讟值讗讟值讗转执讬讛指 讘旨职诪址讟职讗植讟值讗 讛址砖讈职诪值讚" (讬砖注讬讛 讬讚, 讻讙). 拽砖讛 诇诪讛 讛讘讬讗 诇讜 驻住讜拽 诪谞讘讬讗讬诐 讜诇讗 讛讘讬讗 驻住讜拽 转讜专讛 讻讙讜谉 讟指诪值讗 讛讜旨讗 (讜讬拽专讗 讬讗, 讚) 讗讜 讜职讟指诪值讗 讟指诪值讗 讬执拽职专指讗 (讜讬拽专讗 讬讙, 诪讛) 讗讜 讟指专止祝 讟止专址祝 (讘专讗砖讬转 诇讝, 诇讙)? 讜谞专讗讛 诇讬 讘住"讚 住诇拽讗 讚注转讬讛 讚诪拽砖谉 转讬讘讛 砖讬砖 讘' 讟讬"转 注讚讬祝 讟驻讬 讜讛转专爪谉 转讬专抓 诇讜 诇讛驻讱 讻讬讜谉 讚讛讜讗 专讗讛 讞址讚 讟值讬"转.
讜讛讗 讚讞讝专 讜讛拽砖讛 诇讜 讟只诪职讗指转指讛旨 讘职旨砖讈讜旨诇侄讬讛指 (讗讬讻讛 讗, 讟) 讜诇讗 讛讘讬讗 驻住讜拽 砖诇 '讟指诪值讗' 诪谉 讛转讜专讛 讗讜 '讟指专止祝 讟止专址祝' 住诇拽讗 讚注转讬讛 诇讜诪专 转讬讘讛 讛讻转讜讘讛 讘驻住讜拽 注诇 住讚专 讗诇驻讗 讘讬转讗 注讚讬驻讗 诇注谞讬谉 讝讛 诇诪转诇讬 讛讞诇讜诐 讘讛 诪驻谞讬 讻讬 讛专讜讗讛 专讗讛 讘讞诇讜诐 讗讜转 讜诇讗 专讗讛 转讬讘讛 砖诇讬诪讛, 讜诇讻谉 讝讛 讛讞诇讜诐 讬讜专讛 注诇 转讬讘讛 讛讻转讜讘讛 注诇 住讚专 讗讜转讬讜转 讗诇驻讗 讘讬转讗 诇讻讱 讛讘讬讗 诇讜 驻住讜拽讬诐 砖讛诐 诪住讜讚专讬诐 讘住讚专 讗讜转讬讜转 讗诇驻讗 讘讬转讗.
讜讗讞专 砖转讬专抓 诇讜 讟值讬"转志讘旨值讬"转 拽指讗址诪职专执讬谞指谉 讞讝专 讜讛讘讬讗 诇讜 讟指讘职注讜旨 讘指讗指专侄抓 砖职讈注指专侄讬讛指 (讗讬讻讛 讘, 讟) 砖谞讗诪专 注诇 住讚专 讗讜转讬讜转 讗诇驻讗 讘讬转讗 讜诇讗 讛讘讬讗 诇讜 讟只讘职旨注讜旨 讘职讬址诐 住讜旨祝 (砖诪讜转 讟讜, 讚) 讛讗诪讜专 讘转讜专讛.
讗讜 讬讜讘谉 讛讗 讚诇讗 讛讘讬讗 诇讜 驻住讜拽 讟只讘职旨注讜旨 讘职讬址诐 住讜旨祝 (砖诪讜转 讟讜, 讚) 诪砖讜诐 砖讝讛 讛讻转讜讘 诇讗 谞讗诪专 讘讬砖专讗诇 讗诇讗 讘讗讜诪讜转 讜讛专讜讗讛 讛讜讗 讬砖专讗诇 诪住转讘专讗 讗讬谉 专讜诪讝讬诐 诇讜 注诇 转讬讘讛 讛讗诪讜专讛 讘讗讜诪讜转 讜讻讬讜爪讗 讻讝讛 讗诪专讜 讚讘讬讜诐 专讗砖 讛砖谞讛 诪讝讻讬专讬谉 讘诪讜住祝 驻住讜拽讬诐 砖谞讗诪专 注诇 专注转 讛讗讜诪讜转 讜诇讗 讗讻驻转 诇讛讜.
讜诪讛 砖讗诪专 讗侄诇旨指讗 讛讜止讗执讬诇 讜旨驻指转址讞 讘旨讜止 讛址讻旨指转讜旨讘 诇职讟讜止讘指讛 转旨职讞执诇旨指讛 谞专讗讛 诇讬 诪谉 讘专讗砖讬转 注讚 '讟讜止讘' (讘专讗砖讬转 讗, 讚) 讬砖 拽"讱 讗讜转讬讜转 讘讚拽讚讜拽 诇专诪讜讝 讘讝讛 注诇 拽"讱 爪专讜驻讬 讗诇拽讬诐 砖讛诐 讚讬谉 讬转诪转拽讜 讜讬讛讬讜 讟讜讘 讜诇讻谉 讗讞专 拽"讱 讗讜转讬讜转 谞讝讻专 '讟讜止讘'.



讛指专讜止讗侄讛 讛侄住职驻旨值讚 讘旨址讞植诇讜止诪讜止, 讞指住讜旨 注指诇指讬讜 诪执谉 讛址砖旨讈指诪址讬执诐 讜旨驻职讚指讗讜旨讛讜旨. 讛拽砖讛 注诇讬讜 诪讛专砖"讗 讝"诇 讛讬讛 爪专讬讱 砖讬专讗讜讛讜 '讞住驻讚' 讜诇诪讛 讛专讗讜讛讜 讗讜转 砖爪专讬讱 诇讞诇驻讜?
讜谞专讗讛 诇讬 讘住"讚 讚讗诐 讬专讗讜讛讜 '讞住驻讚' 讝讛 驻转专讜谞讜 讬讚讜注 诇讜 砖讛讜讗 诇讟讜讘讛 讜讗讝 讛讜讗 砖诪讞 转讻祝 讘专讗讬转讜 讜讗诪专讜 专讘讜转讬谞讜 讝"诇 (讘专讻讜转 谞讛:) 讞诇诪讗 讟讘讗 讞讚讜讜转讬讛 诪住转讬讬讛, 诇讻讱 讛专讗讜讛讜 诇讜 讛侄住职驻旨值讚 讚讜讚讗讬 讛讜讗 讬爪讟注专 诪诪谞讜 讜讬诇讱 讗爪诇 讞讻诐 诇驻转专讜 诇讜 讜讗讞专 砖谞转注爪讘 讬驻转专讛讜 讛讞讻诐 诇讟讜讘讛 砖讬讞诇讬祝 讗讜转 讛' 讘讗讜转 讞' 讜讗讝 讬转拽讬讬诐 诇讟讜讘讛 讛谉 诪爪讚 驻转专讜谉 讛讞讻诐 讜讛谉 诪爪讚 砖谞转注爪讘 转讞诇讛 讘专讗讬讬转讜.
讜注讜讚 谞专讗讛 诇讬 讘住"讚 砖讛专讗讜 诇讜 讗讜转 讛' 讘转诪讜专转 讗讜转 讞' 专诪讝讜 诇讜 砖讬注砖讛 诇注爪诪讜 讞诇讬驻讬谉 讜转诪讜专讛 讘转专谞讙讜诇 讻讚专讱 砖注讜砖讬谉 讘诇讬诇 注专讘 讻讬驻讜专 讜讗讜诪专讬诐 '讝讛 讞诇讬驻转讱 转诪讜专转讱 讻驻专转讱'.
讗讬 谞诪讬 讛专讗讜 诇讜 讗讜转 讛' 讘诪拽讜诐 讞' 砖讬讛讬讛 讘讝讛 爪讬专讜祝 '讛住' 砖讛讜讗 诇砖讜谉 砖转讬拽讛 砖讬砖转讜拽 讜诇讗 讬住驻专 讞诇讜诪讜 诇讻诪讛 讘谞讬 讗讚诐 讻讬 讗诐 讘注讘讜专 讛驻转专讜谉 讚讜拽讗.
讜讛讗 讚拽驻讬讚 砖讬讛讬讛 讛诪专讗讛 讘讻转讬讘讛 诪砖讜诐 讚讗讜转 讛' 讘讻转讬讘讛 讛讬讗 讗讜转讬讜转 讚"讜 讜转爪专祝 讗讜转讛 注诐 住诪"讱 讚讛住驻讚 讬讛讬讛 住讜讚 讜谞砖讗专 '驻讚' 砖讛讜讗 驻讚讬讜谉 砖驻讚讗讜讛讜 诪讙讝专转 砖讘注讬谉 讚讬谞讬谉 砖讛诐 诪住驻专 住讜讚 [70].





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诐 诇讗讜 砖讗讬谞讬 讬讜讚注 讻讜'. 注讬' 讘"讘 拽讬讙 注"讗 转讜讚"讛 转专讜讬讬讛讜:


砖诐 讛诪谞讛讬讙 讘注讬讝讗 讜砖讬讘讜讟讗. 注讬' 注"讝 讚祝 诇讟 注"讗 转讜住' 讚"讛 讜住讬诪谞讱:





驻谞讬 讬讛讜砖注

砖注专讬 转讜专转 讘讘诇

(谞讛 专注"讗) 砖讗讬谞讬 讬讜讚注 讗诐 谞讗诪专 讘讛谉 讟讜讘 讜讻讜'.鈥斪撟⒆� 讛转讜住' 讘讘"讘 拽讬讙 讗, 砖诇讗 讛讬讛 讘拽讬 讘诪拽专讗, 讜讛讚讘专讬诐 讻讻转讘谉. 讜讝讛 转诪讜讛 诪讗讚, 砖讗讬 讗驻砖专 诇转"讞 砖诇讗 讬讛讬讛 讘拽讬 讘诪拽专讗, 讜讛专讬 讗诪专讜 讘砖讛砖"专 驻"讚 讻"讘: 诪讛 讻诇讛 讝讜 诪转拽砖讟转 讘讻"讚 转讻砖讬讟讬谉 讜讗诐 讞住专讛 讚讘专 讗讞讚 诪讛谉 讗讬谞讛 讻诇讜诐, 讻讱 转"讞 爪专讬讱 砖讬讛讗 专讙讬诇 讘讻"讚 住驻专讬诐 讜讗诐 讞讬住专 讗' 诪讛诐 讗讬谞讜 讻诇讜诐. 讜注讬' 讘住' 谞转讬讘讜转 注讜诇诐 诪讚讛 讬讝 (讚祝 诪讘 注"讘) 砖谞讚讞拽 讘讝讛, 讗讘诇 谞专讗讛 砖讛诪砖讬讘 讛讘讬谉 诪讚讘专讬 讛砖讜讗诇, 砖诇讚注转讜 注砖专转 讛讚讘专讜转 讛讻转讜讘讬诐 讘住' 砖诪讜转 讛讬讜 讞专讜转讬诐 注诇 讛诇讜讞讜转 讛专讗砖讜谞讬诐, 讜讛讚讘专讜转 讛砖谞讬讬诐 砖讘诪砖谞讛 转讜专讛 讛讬讜 讻转讜讘讬诐 注诇 讛诇讜讞讜转 讛讗讞专讜谞讬诐, 讜诇讻谉 讛砖讬讘讜 砖讗讬谞讜 讬讜讚注 讗诐 讻讚讘专讬讜 讻谉 讛讜讗, 砖讛专讬 讗讬谞讜 诪驻讜专砖 砖讻谉 讛讬讛; 讜讗讜诇讬 谞讛驻讜讱 讛讜讗, 砖讻诇砖讜谉 讛讚讘专讜转 砖讘诪砖谞讛 转讜专讛 讛讬讛 讻转讜讘 讘诇讜讞讜转 讛专讗砖讜谞讬诐, 讜讻诇砖讜谉 讛讚讘专讜转 砖讘住' 砖诪讜转 讛讬讛 讻转讜讘 讘诇讜讞讜转 讗讞专讜谞讬诐, 讗讜 砖讘砖谞讬讛诐 讛讬讛 讻转讜讘 讻诪讜 讘住' 砖诪讜转, 讗讜 砖讘砖谞讬讛诐 讛讬讛 讻转讜讘 讻诪讜 讘诪砖谞讛 转讜专讛.


(砖诐) 讻诇讱 讗爪诇 专' 转谞讞讜诐 讘专 讞谞讬诇讗讬.鈥斪⒆�' 诪"砖 讘讞讙讬讙讛 讬讚 讗.

